Cara Alternatif Turunkan Suhu Badan Anak Demam.  Guna Telur Rebus Sahaja. Wow Terlajak Mudah, Ibu-Ibu Jom Cuba!

Hati ibu dan ayah mana yang tidak susah hati bila melihat anak yang selalunya aktif, cergas dan sihat, kini lesu dan tidak bermaya akibat demam panas.

Selain membawa anak ke klinik bagi mendapatkan rawatan perubatan, boleh juga menggunakan cara tradisional atau semula jadi sebagai alternatif.

Melalui perkongsian oleh Puan Syazieda di laman Facebook, beliau hanya menggolekkan dua biji telur rebus untuk menurunkan suhu badan anak yang panas semasa demam.

Cara-caranya mudah sahaja.

1.Basuh telur dengan bersih dan rebus hingga masak sepenuhnya.

2.Kupas kulit telur dengan sebaiknya dan jangan sampai pecah.

3.Bungkuskan telur menggunakan napkin atau tuala bersih. Ketebalan kain untuk membalut berdasarkan suhu telur.

4.Golek-golekkan telur diseluruh badan anak yang demam sekitar 30 minit, terutama di kawasan yang panas.Jangan lupa, golekkan juga telur pada bahagian kepala dan kaki.

5.Apabila telur sudah suam, anda akan mendapati telur menjadi menggerutu. Untuk melihat kesan yang lebih nyata, pecahkan putih telur dan perhatikan kuning telur seperti dalam gambar diatas.

6.Sekiranya panas badan anak belum reda, boleh ulang semula langkah-langkah di atas. Untuk kesan yang elok, telur itu makan lama akan makin kurang gerutunya.

c.Tak salah mencuba selagi ia tidak memudaratkan. Rawatan ini juga sesuai untuk orang dewasa.Semoga bermanfaat untuk semua.

Sumber Facebook: Puan Syazieda

INFO EKSTRA:

Mengikut perubatan tradisional Cina, petua menggunakan telur rebus untuk disapu pada kulit telah dipraktikkan sejak dahulu lagi. Ia dipercayai dapat ‘menarik’ kehangatan atau ketidakseimbangan unsur pada badan yang menjadi punca anak demam.


Rupanya Boss Susu Ada 2 Anak Bujang Bergelar Doktor! Gemar Luangkan Masa Makan Bersama

Apalah kejayaan seorang suami tanpa sokongan seorang isteri di belakangnya. Berkecimpung dalam bidang susu sejak 2010, individu yang bergelar Azmi Zainal bersyukur memiliki seorang isteri yang sentiasa menyokongnya dari belakang.

Baginya, kepercayaan seorang isteri kepada kita masa kita buat bisnes ni itu yang paling penting kerana bisnesman ni kerjayanya tak tentu masa.

“Alhamdulillah disebabkan pengorbanan dan juga usaha isteri saya dia berjaya didik anak saya dua orang sampai ke menara gading dan kedua-duanya dapat jadi doktor.

“Jadi saya ucapkan ribuan terima kasih yang setinggi-setingginya kepada isteri saya yang saya cintai.” ucapnya dalam satu sesi temubual bersama Majalah Keluarga baru-baru ini.

Privasi Keluarga Pada Umum

Mengenali individu yang bergelar ‘boss susu’ ini, jika diperhatian di laman sosial milik beliau, jarang kita nampak Encik Azmi untuk berkongsi perihal keluarganya sehingga menjadi tanda tanya pada orang ramai.

“Tentang perihal keluarga saya, memang saya sendiri tak nak kongsi sangat cerita pasal keluarga kepada tatapan umum. Keluarga saya juga minta supaya bisness is bisness, tak payah get involve cerita hal keluarga, cerita hal anak-anak semua.

“Bila kita berjaya ni, atau bila kita popular, Ada yang suka, ada yang tak suka. Bila orang puji kita, kita suka. Tapi bila orang kata kita yang bukan-bukan, especially di dunia media sosial sekarang, anak dan keluarga saya termasuk isteri saya mereka ada kawan-kawan.
Bila mereka terbaca pasal ayah dan suami. mereka akan rasa sedih, down. Jadi saya cuba gapkan supaya mereka tidak hadapi seperti mana yang saya hadapi sekarang ni.” katanya.

Luangkan Masa Dnegan Keluarga

Bagi seorang yang sibuk dengan kerjayanya, pasti tidak mempunyai masa yang cukup untuk keluarga. Bagi Encik Azmi, rutin hariannya setiap hari akan sentiasa pulang lewat malam dan selalu outstation. Jadi masa untuk keluarga diluangkan dengan ajak mereka keluar makan bersama-sama.

“Saya ada dua orang anak lelaki, yang sulung 29 tahun, yang kecil 24 tahun. Mereka dah pandai haluan masing-masing.

“Saya ni bukan orang yang jenis bercuti ke luar negara, macam mana Saya spend time dengan keluarga saya bawa diorang pergi makan, saya contact diorang jom ayah belanja pergi makan, pergi makan kat hotel. kita makan-makan sambil bercerita tentang hal keluarga, pencapaian dia, beri galakan pada diorang.

“Kadang-kadang panggil diorang balik rumah pun ok, sebab masing-masing dah ada kerjaya, sorang tu dah kat kolej. Dapat belanja belanja diorang makan saya rasa macam satu kepuasan bagi seorang orang tua, seorang ayah, dapat tengok anak dan isteri dapat makan sepuas-puasnya, dapat menikmati makanan yang diorang suka.” tambahnya lagi.

Untuk video penuh, boleh tonton di video di bawah:


Kalau Nak Anak Jadi ‘Orang’, Ikuti Cara Cikgu Ini Didik Anak Erti Tanggungjawab. Deep!

Tidak dinafikan semua ibu bapa di dunia ini mahu setiap anak yang dilahirkan, dididik dan diasuh menjadi orang berguna serta berjaya dalam hidup.

Memang benar tugas mengasuh dan mendidik tidak pernah mudah, sebaliknya kian mencabar dari hari ke hari. Setiap pilihan dan keputusan dibuat perlulah sentiasa rasional, berpaksikan kepada rasa tanggungjawab dan hormat-menghormati.

Sebagaimana perkongsian cikgu ini, menjelaskan bagaimana petingnya mendidik anak sikap bertanggungjawab dalam hidup termasuk sikap berterus terang untuk mengelak anasir negatif dalam hidup anak.

Ikuti perkongsian ini.

Wow terkejut saya bila dapat screenshot ini. Seorang anak memohon izin untuk menonton filem. Filem adaptasi kartun jer. Dora and Lost City of Gold. Tapi anak Ini masih menghormati ibunya.

Benda simple, hanya Nak tonton sahaja tetapi dia sangat percaya pada ibunya. Cuba lihat anak-anak kita, adakah hendak tonton satu-satu filem, drama atau kartun perlu pengesahan dari kita? Saya rasa tak kot.

Saya yakin dan percaya Puan Raudzah Arippin telah didik anaknya Widaad dari awal lagi.
Cikgu Ini Kongsikan 5 Cara Didik Anak Sikap Suka Berbincang Sebelum buat Keputusan.

DIDIK ANAK SIKAP TANGGUNGJAWAB

Saya Kongsikan 5 perkara cara awal ajar anak untuk bertanggungjawab seperti Widaad.

1. Ajar minta izin

Anak-anak perlu ditekankan mengenai mohon keizinan. Tak kisah nak minta barang atau nak buat sesuatu. Janji minta izin. Biasakan anak-anak mohon keizinan jika barang itu bukan hak kepunyaan kita.

Sebelum nak ajar anak-anak mohon izin, kita sebagai ibu ayah juga perlu mohon izin jika nak ambil barang anak, masuk bilik anak atau pinjam barang anak.

Bila kita mohon izin pada anak, anak-anak sendiri akan ikut contoh kita sebagai ibu ayah dalam berkomunikasi.

2. Berikan kepercayaan

Kita biasa melarang anak buat sesuatu. Kita takut dan risau jika beri kesan yang buruk kepada anak. Itu sangkaan kita.

Sebenarnya anak-anak kita hendak mencuba sesuatu benda yang baru. Walaupun benda baru itu kita dah lalui. Bagi saya biar mereka lalui dengan seliaan dan kepercayaan kita.

Dari situ jika ada baik buruk, kita terangkan dan rasional kan mengapa boleh, mengapa tak boleh. Anak-anak ini bila dia hadapi kesan buruk ada seperti sakit barulah mereka faham.

3. Raikan minat anak

Anak-anak kita ada minat masing-masing. Ibu ayah berperanan cari dan cungkil minat anak. Selami minat anak dan tunjukkan bersama dalam minat anak.

Sampai satu masa, si anak akan ada persoalan terhadap minat dia. Maka mereka akan tahu ibu ayahnya tempat rujuk. Sebab itu jangan sesekali nafikan minat anak atau paksa anak supaya meminati minat kita. Padah akan menjelma.

4. Jadikan rakan sembang

Tadi saya ada tuliskan, ibu ayah perlu menyelami minat anak. Kesannya anak akan tanya soalan kepada kita. Pelbagai persoalan akan dihujani. Lebih banyak komunikasi maka kita akan lebih rapat dengan anak.

Jangan harapkan anak sahaja bertanya. Sesekali kita perlu turunkan IQ kita. Tanya anak tu, kenapa begini hadi begini. Ini adalah untuk latih anak-anak agar berani menyatakan sesuatu dan yakin diri.

Percayalah bila kita dan anak selalu menyembang. Pertalian kita dan anak lebih dari seorang sahabat.

5. Percepatkan permohonan anak.

Seperti Puan Raudzah ini, beliau menunjukkan minat dan berusaha akan menonton dahulu filem Dora sebelum memberi keizinan anaknya menonton.

Maka bila Puan Raudzah sahut permintaan anaknya dan berikan respon secepat mungkin secara tak langsung anaknya sangat percayainya. Saya yakin selepas ini apa sahaja anaknya ingin tonton, pasti keizinan itu di minta dan di respon oleh ibunya.

Secara tak langsung anak akan percaya si ibu. Bayangkan jika Puan ini lambat-lambat respon atau tak respon langsung. Rasa-rasa dengan siapa si anak akan rujuk? Pasti kawan-kawan atau orang yang kita tak kenali latar belakangnya.

Tahniah kepada Puan Raudzah Arippin kerana berjaya groom anak sehingga jadikan puan sebagai rakan karib paling dipercayai.

Ibu ayah,

Sahutlah hasrat anak-anak. Setiap apa hasrat anak-anak kita sahut dengan berhemah dan berhikmah. Jangan terus larang atau menafikan. Cari baik buruk dan rasionalkan. Anak-anak kita sedang belajar, dan kitalah gurunya.

Semoga bermanfaat,
Hujung minggu ini nak bawa anak tengok wayang cerita apa?


Yakinlah Allah Itu Adil. Usah Cemas Jika Kehidupan Tak Lengkap Termasuk Tak Ada Perempuan Atau Anak Tak Ramai.

Lumrah kehidupan masa kini membuatkan semakin ramai manusia lebih mementingkan kebendaan, memandang kemewahan berbanding ketenangan, Hakikatnya jauh di sudut hati tidak ada sedikit pun rasa tenang dan bahagia. Mereka mula berasa resah apabila kehidupan tidak lengkap. Bimbang tentang masa depan.

Sebagai umat Islam, kita perlu yakin bahawa setiap kesusahan, kesenangan dan aturan rezeki adalah hak Allah, dan bukannya manusia.
Firman Allah dalam surah Yunus ayat 107 yang bermaksud: “Dan jika Allah mahu timpakan kamu dengan sesuatu yang berbahaya, maka tiada sesiapapun yang dapat menghapuskannya melainkan Dia; dan jika Dia mahu kamu beroleh sesuatu kebaikan, maka tiada sesiapapun yang dapat menghalang limpah kurnia-Nya. Allah melimpahkan kurnia-Nya itu kepada sesiapa yang dikehendaki-Nya dalam kalangan para hamba-Nya, dan Dialah Yang Maha Pengampun lagi Maha Mengasihani.”

Walau sesusah manapun kita, kita perlu menanam keyakinan dalam diri bahawa rezeki kita sudah tertulis dan asti ada di mana-mana. Jadi untuk membentuk keluarga bahagia, usah runsing jika anak tak ramai, anak lelaki atau perempuan semuanya. Semua rezeki itu hak Allah. Usah bimbang hari tua kita siapa yang akan menjaga kita. Semua itu urusan Allah. Ketentuannya sudah ada. Allah itu adil. Muhasabah diri.

IKUTI PERKONGSIAN INI.

Siapa nak jaga kita bila kita dah tua?

Ada orang, dia susah hati kerana belum bertemu jodoh. Di fikirannya siapalah yang akan jaga aku bila aku dah tua nanti.

Ada orang, dah berkahwin tapi belum punya anak, pun terfikir siapakah yang akan jaga aku bila aku dah tua nanti.

Ada orang, ada anak, tapi hanya seorang, pun terfikir, kalau dia kerja jauh siapalah yang nak jaga aku nanti.

Ada orang, anaknya semua lelaki. Juga terfikir siapalah yang akan jaga aku nanti. Nak ke menantu perempuan aku nanti jaga aku.

Ada orang, anaknya semua perempuan, sama juga. Terfikir kalau semua tu nanti ikut suami masing masing, siapalah yang nak jaga aku nanti.

Apa masalah kita sebenarnya?

Kita letakkan masa depan kita di tangan manusia.
Di tangan anak.
Di tangan suami.

Walhal yang jaga kita itu Allah.

Berapa ramai orang yang anaknya ramai, cukup nisbah lelaki perempuannya, namun masih terabai hidup bersendirian di rumah usangnya sehingga meninggalnya juga seorang diri.

Berapa ramai juga orang yang saya jumpa hidupnya tidak bertemu jodoh, namun pada usia 60 70 80 masih sihat, boleh urus diri jauh lebih baik daripada orang yang usianya baru jejak 50-an namun sudah sakit lutut jalan bertongkat walau anak anak ada di sisi menjaga.

Itulah kita kata rezeki.
Dan rezeki itu hak Allah.
Yakin.
Yakin.
Yakin.

Jangan runsingkan kerja Allah.
Runsingkan kerja kita yang asyik tak siap ni.

Jangan runsing belum ketemu jodoh
Jangan ribut belum ada zuriat
Jangan sedih hanya kerana beranak sorang
Jangan kalut kalau hanya ada anak lelaki
Jangan cemas jika hanya ada anak perempuan.

Lebih dari itu jangan takbur sangat kita ada jodoh, anak ramai, cukup laki perempuan.

Jangan pertikaikan eh nanti tua siapa nak jaga kau. Kita sendiri pun belum tahu nasib kita nanti.

Masa depan kita sentiasa di tangan Allah.
Dan Allah itu adil.
Setiap orang akan dapat apa yang Allah kata dia layak dapat.

Pendek kata
Allah ada.
Jangan takut…

Kredit: Izyan Izdihar


Hidap Diabetes Hingga Dibuang 5 Jari Kaki, Bad Indigo Belajar Guna Walker Tak Mahu Susahkan Isteri!

Dalam hidup ini kita semua sentiasa akan diuji, sama ada daripada aspek kewangan, kesihatan dan sebagainya. Pun begitu yakinlah setiap ujian yang dihadapi dalam kehidupan ini mampu menjadikan kita insan itu lebih kuat dan tabah.

Tidak sekali-kali menganggapnya sebagai bala atau musibah dan begitulah yang dipegang teguh oleh  penyanyi dan anggota kumpulan Indigo, Bad apabila berkongsi keadaannya kini yang terpaksa menggunakan ‘walker’ untuk membantunya bergerak setelah lima jarinya dibuang dalam proses pembedahan.

“Selagi boleh, memang saya akan buat sendiri sebab tak mahu ajar diri selalu mengharapkan orang. Bayangkan kalau orang itu ada kerja lain, atau tiada, macam mana?

“Saya kena juga kuatkan semangat. Setiap hati saya panjatkan kesyukuran kerana di sebalik kepayahan, sekurang-kurangnya Dia masih pinjamkan nyawa lagi buat saya.

“Ini semua bukan bala atau musibah. Ini adalah peringatan agar kita sebagai manusia dan hamba, sentiasa kembali mengingatiNya,” ujar Bad.

Bad atau nama sebenarnya Badrul Izhan Yoep Abdullah, 46 dia tiada pilihan lain untuk belajar berdikari tanpa terlalu mengharapkan bantuan daripada isterinya Ashira.

Ini sebagaimana memetik perkongsiannya di Gempak, “Lima jari kaki kiri saya dah dibuang dalam proses pembedahan yang dilakukan secara berperingkat iaitu pada bulan Januari, Mac dan Sepetember yang lalu.

“Sejak keluar dari hospital awal tahun lalu lagi saya memang kena guna ‘walker’ untuk bantu pergerakan.

“Paling susah nak urus diri adalah dalam tandas. Tapi nak tak nak. kena buat juga.

“Saya juga uruskan diri sendiri tanpa menyusahkan isteri. Begitu juga kalau nak ke hospital untuk rawatan berkala, saya akan bergerak dan pandu kereta sendiri,” katanya.

Tambahnya lagi,” Saya tidak mahu terlalu bergantung hidup dengan orang lain walaupun isteri sendiri kerana khuatir terlalu selesa jika berterusan dalam keadaan itu,” jelas Bad berkongsi kisahnya ketika dia menghadiri konsert Gegar Vaganza musim kelapan (GV8) yang berlangsung di Pusat Konvensyen Antarabangsa (PICC) Ahad lalu.


“..Tidak Pernah Ada Yang Mustahil Selagi Allah Izinkan..” – Ahmad Idham Syukur Anak Istimewa Boleh Berjalan!

Kekurangan yang dihadapi oleh seseorang bukan penghalang untuk mereka berjaya. Apa yang penting, sokongan padu dari orang sekeliling yang menerima kekurangan dan sentiasa menyayangi mereka termasuklah ibu bapa. Sokongan padu dari ahli keluarga beri sangat memberi erti sehingga boleh beri impak positif pada seseorang.

Itulah yang dikongsikan oleh pelakon dan pengarah, Ahmad Idham bersyukur apabila anak istimewanya, Ahmad Firdaus, 21, kini sudah boleh berjalan meskipun memerlukan alat sokongan.

Melalui perkongsiannya di Instagram, Ahmad Idham berkata tiada perkara yang mustahil yang boleh dicapai kerana anak sulungnya itu telah disahkan mengalami focal encephalitis ketika kecil sehingga menyebabkan kesukaran untuk berjalan dan bertutur.

“Antara aktiviti hujung minggu, bawa Abang (Ahmad Firdaus) jalan-jalan untuk latihan kuatkan kaki Abang.

“Walaupun kadang-kadang ada benda kita rasa mustahil untuk kita capai, namun tidak pernah ada yang mustahil selagi Allah izinkan ianya untuk berlaku.

“Abang, ketika usia 2 tahun doktor mengesahkan dia mengalami focal encephalitis sehingga mengalami kesukaran berjalan dan bertutur.

“Namun, hari ini abang dah boleh berjalan walaupun memerlukan alat sokongan, tapi abang tetap berjaya lakukannya,” katanya.

Menerusi entri berkenaan dia memuat naik video yang disunting ketika melakukan aktiviti beriadah dan bercuti bersama keluarganya.

Menurut Idham yang juga menubuhkan Sekolah Pendidikan Khas Eden Firdaus itu dia berbangga dengan anaknya serta berharap agar lebih ramai anak istimewa menjalani kehidupan seperti manusia biasa.

“Daddy bangga dengan abang!

“Semoga lebih ramai anak-anak istimewa mampu menjalani kehidupan seperti manusia biasa yang lain,” beritahunya.

Selain Ahmad Firdaus, Ahmad Idham dikurniakan tiga cahaya mata lain, Ahmad Aydeel, 18, Kintan Myra, 16, dan Ahmad Khaliff, 12.


Nak Pastikan Kereta Sentiasa Bau Wangi Macam Baru Guna Jer Bahan Ni. Memang Superb Ideanya!

Nak kereta sentiasa berbau wangi tidaklah sukar. Guna bahan yang ada di dapur sahaja. Bagi anda yang alergi atau tidak suka menggunakan pewangi berasaskan bahan kimia, mungkin petua ini sesuai untuk dipraktikkan.

Terima kasih kepada pengguna instagram, Ahmad Aizatnur Zakaria yang sudi berkongsi tips bagi mengekalkan bau asal, semulajadi sebuah kereta. Bahan yang digunakan pula adalah murah dan sentiasa berada di dalam rumah kita. Tak salah mencuba bukan?

Berikut adalah cara-cara yang ditunjukkan olehnya:

1. Sediakan 1 bekas plastik. Ambil 1 getah gelang.
2. Ambil sehelai kertas tisu.
3. Satu sudu besar kopi.

Letak dalam bekas, tutup dengan tisu dan ikat dengan getah lalu simpan di bawa kerusi kereta anda. Sifat kopi menghilangkan bau. Boleh juga diganti dengan hirisan daun pandan.

Insyaallah, kita terhindar dari pemakaian pewangi sintetik kimiawi yang dapat merosak paru-paru dan jimat ratusan ringgit per tahun utk membeli pewangi kereta.

Selamat mencuba dan jangan sekali kali tukar kopi dengan serbuk teh kerana lain baunya nanti!


Rupanya Begini Cabaran Psikologi Kanak-kanak Tahap 1 Sekolah Rendah Abad ke 21. Ibu bapa Kena Kena Alert Hal Ini

Setiap kehidupan psikologi kanak-kanak peringkat sekolah rendah pasti mengalami proses pertumbuhan dan perkembangan yang berperingkat. Lantaran itu, bagaimana peranan ibu bapa dan perkembangan anak pada tahap ini? Ikuti kupasan lanjut oleh Dr. Abdul Halim bin Masnan, Ketua Jabatan, Jabatan Pendidikan Awal Kanak-kanak, Fakulti Pembangunan Manusia, Universiti Pendidikan Sultan Idris mengenai hal ini.

Arnold Gesell (1949) menyatakan bahawa setiap kanak-kanak di seluruh dunia kebiasaannya mengalami sistem pertumbuhan dan perkembangan secara berperingkat yang hampir sama. Mereka akan cenderung untuk mempelajari sesuatu yang baru mengikut tahap pemikiran dan keupayaan mereka.

Bagi perkembangan psikologi kanak-kanak pada peringkat umur 7 hungga 9 tahun misalnya, keupayaan mereka dapat dikenalpasti melalui tahap perkembangan kognitifnya. Perkembangan kognitif kanak-kanak secara saintifiknya, akan mengalami perubahan dari segi tahap pemikiran mereka sama ada berdasarkan kepada pengalaman persekitaran ataupun melalui pembelajaran dalam sesuatu bidang ilmu yang dipelajari.

Berdasarkan teori kognitif oleh Jean Piaget, penekanan berkaitan proses pemikiran pembelajaran kanak-kanak banyak dipengaruhi oleh faktor dalaman mereka yang berkait dengan emosi dan perlakuan. Kanak-kanak akan cuba untuk mempelajari sesuatu maklumat baru yang diproses di dalam otak, digunakan semula dan akhirnya membuat keputusan dan menyelesaikan masalah.

Fungsi kecerdasan semakin meningkat

Sebagai contoh, apabila seorang kanak-kanak yang berumur lapan atau sembilan tahun sedang cuba untuk mempelajari pendidikan alam sekitar secara saintifik, mengenal jenis-jenis tumbuhan yang pelbagai saiz dan rupa, mengkaji dan membuat eksperimen, mereka pasti akan menemui pengetahuan baru berdasarkan apa yang dilihat dan dibuat.

3.Kanak-kanak pada peringkat ini, rata-rata mempunyai keinginan yang tinggi untuk mencipta aktiviti baru atau memperbaharui atau menggabungkan elemen tradisional untuk mencipta satu penemuan baru.

Peranan ibu bapa

Peranan ibu bapa pula adalah dalam membentuk pemikiran dan kemahiran kanak-kanak yang semakin meningkat maju ini, menyediakan bahan rujukan, peralatan teknologi dan aktiviti bersama yang melibatkan eksperimentasi dan penerokaan alam.

Sebagai contoh, dalam dunia gadget yang semakin berkembang pesat ini, penyesuaian aktiviti bermain anak-anak dengan permainan alam maya perlu dipantau dengan aktiviti pembelajaran digital yang bersesuaian.

Mereka mampu menggunakan teknologi baru dengan mempelajari pelbagai aplikasi laman web yang bersifat ‘user friendly’ sehingga menjadikan mereka ‘pakar’ dalam meneroka pelbagai aktiviti teknologi dan permainan digital secara mudah dan cepat.

Oleh itu, kepentingan kerjasama yang dipupuk dalam kalangan ibu bapa sekurang-kurangnya dapat membendung gejala kanak-kanak yang terlalu obses dengan aktiviti gadget dengan aktiviti teknologi yang bersifat mudah guna dan mudah leka.

Walau bagaimanapun, corak pembelajaran kanak-kanak yang semakin kompleks dengan rangsangan perkembangan dunia digital yang semakin pesat ini, perlu difahami dan dipantau bersama oleh semua lapisaran masyarakat dengan segera. Ini bagi membentung masalah yang tidak sihat seperti kegilaan terhadap gadget dan gejala sosial dalam aktiviti teknologi yang lebih bersifat negatif jika disalah guna.

Oleh itu, penting untuk memahami psikologi kanak-kanak secara teori dan pengaruhnya melalui perkembangan pembelajaran yang terkini, sebagai panduan kepada semua terutamanya ibubapa dalam memastikan perkembangan anak-anak mereka selaras dengan kehidupan masa kini serta wawasan negara untuk menjadi maju pada masa akan datang.

Sumber: Majalah Keluarga 2019


‘Surat Beranak Bukti Adelia Anak Ibu..Tapi Adelia Tetap Cucu Patti Walaupun…..’ Kapsyen Ibu Buat Ramai Terhibur..

Kemesraan Adelia bersama patti yang merupakan pengasuhnya berbangsa India sememangnya mencuri perhatian ramai semenjak videonya tular beberapa hari yang lalu.

Gelagatnya yang manja bersama patti sehingga ‘menyingkirkan’ ibunya buat ramai yang terhibur dan kagum dengan cara patti ini melayan anak kecil walaupun berbeza bangsa.

Sampaikan nak patti juga sapukan bedak di mukanya. Bila tengok gambar yang di muatnaik oleh ibunya, teringat pada nenek sendiri. Memang macam tepung gomak kalau nenek-nenek yang sapukan bedak tapi itulah kenangan terindah yang diingati sehinnga kini.

Jadi dari situ kita boleh nilaikan bahawa patti memang menjaga Adelia seperti cucunya sendiri. Sebab itulah Adelia tidak mahu berenggang dengannya.

“bertepung kau nakk patti sapu bedak.. jangan besar nanti abang ngn kakak nyakat kata adelia anak pungut ,ibu ambil dari orang india sudah😂🤣xpe adelia..surat beranak bukti adelia anak ibu, tapi adelia tetap cucu patti even xde pertalian darah❤”

Mungkin ramai yang nak tahu, bagaimana bermulanya episod ini. Menurut cerita ibunya, Syahirah Khalid di akaun Tiktok miliknya bahawa dia menyewa di sebuah pangsapuri yang terletak di George Town manakalan suaminya menetap di Manjung, Perak.

Adelia mempunyai 3 orang adik beradik yang lain dan dia merupakan yang bongsu. Abang dan kakaknya dijaga oleh bapanya di Manjung, hanya dia yang tinggal bersama ibunya.

Patti merupakan jiran mereka dan patti sendiri yang menawarkan diri untuk menjaga Adelia.

Alhamdullilah, Adelia beruntung kerana mendapat nenek angkat  seperti patti. Walaupun berlainan bangsa namun tetap menjaganya seperti cucu sendiri.

Lihat keletah Adelia bersama patti memang sangat menghiburkan. Semoga ikatan ini mengeratkan ukhwah sesama insan. Nanti kalau ibu Adelia dapat tukar tempat kerja, patti pula yang kesunyian.

Inilah baru dinamakan #KeluargaMalaysia

Terbaharu di akaun Tikok ibu Adelia @araa_vaniella memuatnaik video terbaharu dengan kapsyen ‘maybe adelia ingat ibu yang babysitter adelia ni’. Sabarlah ya.

Mesti Baca


Nak Cara Mudah & Pantas Kemas Rumah? Wanita Ni Kongsi Apa Yang Dilakukannya!

Mengemas rumah walau dilakukan secara rutin bagi pastikan semuanya teratur kemas tentunya mengambil masa untuk dilakukan.

Pun begitu, sebenarnya ada cara yang boleh dilakukan dengan lebih pantas dan tidak membebankan.

Nak tahu bagaimana?

Boleh cuba apa yang dikongsikan oleh Puan Salini ini. Selamat mencuba.

5 CARA MUDAH UNTUK RUMAH BERSIH & KEMAS

Susah betul nak jaga rumah bagi kemas dan bersih terutama bila ada anak-anak kecil kat rumah. Pulak tu..bila kita ni sibuk bekerja.

Mami ni jenis suka berletiaq kalau rumah tak bersih dan kemas. Anak-anak sampai dah faham perangai mami..

Jom cuba tips ni.

KEMAS KATIL
– kemas katil & bilik tidur sebaik saja bangun tidur.

– celik mata saja HARUS lipat selimut. Selimut benda yg paling penting utk katil kelihatan kemas.

– bilik tidur sebenarnya adalah tempat pertama utk menentukan sikap kita.

JIKA BILIK TIDUR BERSIH DAN KEMAS..INI MELAMBANGKAN SIKAP KITA…SAMA ADA KITA INI ADALAH SEORANG YANG RAJIN ATAU PEMALAS!

SELEPAS BASUH BAJU TERUS LIPAT
– jangan biar baju kotor bertimbun.

– jangan biar baju yang sudah dibasuh dan kering menimbun dalam bakul. Tetapkan masa untuk lipat baju.

JANGAN BIAR SINGKI PENUH

– haa…..yang ni mami paling pantang!

– basuh pinggan setiap kali selepas makan.

– singki yang penuh dan kotor akan buat dapur tak bersih.

PASTIKAN KAUNTER DAPUR SELALU BERSIH
– cuci dapur selepas masak.

– cuci dan susun pinggan mangkuk di tempatnya.

– simpan baki lauk pauk dengan kemas.

– buang sampah setiap kali bakul sampah penuh. JANGAN BIAR SAMPAI BUSUK DAN BERULAT!!

KEMAS RUANG TAMU SELALU
– ruang tamu tempat santai di rumah. HARUS sentiasa bersih dan kemas.

TIPS EKSTRA
– sambil mandi…basuh la bilik air dan mangkuk tandas.

– mop lantai paling kurang sekali seminggu.

JOM SAMA-SAMA AMALKAN.

Sibuk bukan bermakna kita boleh abaikan kebersihan rumahtangga.

Buat rumah sentiasa bersih dan tenang. BARU LA SUAMI  DAN ANAK-ANAK MELEKAT JA KAT RUMAH! Betoi tak??

SELAMAT BERAMAL


“Meh Sini Mak Simpan.” Alhamdulillah Rezeki, Neelofa Dedah Bilal Collect RM14K Duit Raya

Part paling seronok waktu Syawal  bagi anak-anak adalah apabila dapat mengutip duit raya dari rumah ke rumah.

Tak kiralah berapa yang diberikan, bila dapat je sampul duit raya, tersenyum lebar semuanya kan.

Balik rumah mulalah nak kira berapa jumlah yang berjaya dikumpulkan.  Bukan hanya anak-anak yang teruja,  malah ibu bapa pun turut sama.

Jarang sekali selebriti yang berkongsi kutipan duit raya anak-anak mereka. Namun berbeza dengan Usahawan dan hos terkenal Neelofa.

Dalam satu perkongsian terbaru menerusi akaun tiktoknya, Isteri kesayangan PU Harris atau PU Riz  dilihat memuatnaik video mengira duit raya yang diterima anaknya Muhammad Bilal Mohd Harris.

Paling teruja dan mendapat perhatian ramai apabila diberitahu jumlah dikutip Sebanyak RM14K. Untunglah Bilal, kecil-kecil lagi dah dapat duit sebanyak itu.

menjengah ke ruangan Komen, rata-rata Warganet melahirkan rasa teruja dan mengatakan untungnya Bilal bergelar anak selebriti.


Pesan Ustazah Norhafizah Kalau Ibu & Ayah Nak Tenang, Renungkan 5 Perkara Ni Dalam Hidup!

Tidak dapat dinafikan kehidupan masa kini dilihat begitu kompleks dan turut terkesan pada diri kita sebagai seorang ayah dan ibu. Kita punya tanggungjawab yang cukup besar dalam memastikan anak-anak menjadi insan yang sempurna akhlak dan agamanya.

Pun begitu, kita sebagai manusia biasa juga sedar banyak kelemahan diri dan semua ini boleh menyebabkan kita sendiri sering berasa tidak tenang, cemas, stress malah lebih membimbangkan ada yang rasa tidak bahagia.

Hal ini menyebabkan sesiapa pun akan berasa  tidak selesa dan dengan sendirinya akan mencari dan cuba untuk ‘keluar’ daripada zon tersebut. Dan salah satu cara terapi harian yang terbaik adalah dengan mengikuti saranan yang pernah diberikan oleh Ustazah Norhafizah Musa melalui sebuah program di Tv.  Apakah itu, jom teliti satu persatu.

1. Ayat-ayat Quran.

Setiap hari baca Quran. Baca walau satu ayat dan tadabbur bagaimana ia mempengaruhi aqidah kita, ibadah kita dan akhlak kita.

2. Ingat kebesaran

Pandang apa-apa disekeliling kita dan ingat akan kebesaran ALLAH. Semua tu Allah yang ciptakan!

3. Syukur

Fokus pada kesyukuran. Celik mata kena syukur belum berada dalam kubur. Syukur hari ni masih lagi hidup, masih lagi boleh bertaubat, masih diberikan peluang tambah amal, masih boleh lihat orang-orang tersayang, masih lagi ada keluarga. Ukur kesyukuran kita.

4. Ingat dosa

Renungi kesalahan dosa-dosa kita. Ya ALLAH aku ni emosional sangat la. Ya ALLAH aku ni suka mengumpat. Aku ni suka ujub, aku ni suka check in check out, aku ni suka feeling bless feeling ohsem asyik upload FB. Nak puasa pun ambik gambar syukur rezeki sahur hari ni. Nak buka puasa upload gambar syukur ni menu buka puasa aku hari ni. Dah riak takabbur tunjuk amalan kat orang. Tengok balik kita punya posting, kita punya percakapan di FB, IG, Whatsapp ada tak kita ujub, riak, takabbur atau bajet bagus.

5. Ingat tanggungjawab

Renung tanggungjawab kita. Aku ni buat ke tak tanggungjawab aku sebagai seorang anak, sebagai isteri, sebagai suami, sebagai ibubapa, sebagai menantu, sebagai mertua, sebagai majikan, sebagai pekerja.

Pesan Ustazah Norhafizah Lagi…

EKSTRA TIPS

[su_highlight background=”#fdfcf4″ color=”#8d0e12″]10 Surah Yang Baik Di Amalkan Setiap Hari[/su_highlight]

1. Surah Al Fatihah – Baca ketika hendak tidur diikuti dengan membaca Surah Al-Ikhlas 3 kali, Surah Al-Falaq dan Surah An-Nas. Insya’Allah akan aman tenteram dan terjauh dari gangguan syaitan.

2. Surah Yassin – Pahala menyamai sepuluh kali membaca Al-Quran seluruhnya.

3. Surah At Dhuhan –Dibaca sekali pada malam Jumaat agar kita selamat dari huru hara di Padang Mahsyar.

4. Surah Al-Waqi’ah –Baca setiap malam, insyaallah tidak akan miskin.

5. Surah Al Khausar –Allah SWT akan mengabulkan hajatnya termasuk rezeki.

6. Surah Al-Khafirun -Perumpamaannya seperti membaca seperempat Al-Qur’an, disamping terlepas dari syirik, terjauh dari godaan syaitan dan terlepas dari peristiwa yang mengejutkan.

7. Surah Al-Mulk – Lepas dari siksa kubur.

8. Surah Al Ikhlas –Terlepas kesusahan duniawi, dimudahkan gelombang sakratulmaut dan dihindarkan dari kegelapan kubur.

9. Surah Al Falaq –Terlindung dari godaan syaitan dan kejahatan manusia.

10. Surah An Nas – Buat hati lebih terang dan dilindungi daripada syaitan dan jin.


Keluarga Selebriti Ni Sanggup Buat Yang Terbaik Demi Anak Autisme. Ramai Terinspirasi!

Baru-baru ini tular menerusi muat naik di Instagram (IG), pelakon Nur Zarina Mohd Zainuddin meluahkan rasa terkilan apabila maklumat mengenai anaknya tidak benar di wikipedia. Info itu difahamkan telah di ‘edit’ oleh pihak yang tidak bertanggungjawab dengan memberikan fakta yang tidak masuk akal mengenai anaknya.

Sebagaimana umum mengetahui pelakon Zarina Zainuddin mempunyai anak kembar yang juga penghidap autisme, Muhammad Raizal Azra atau Azil dan Muhammad Raizal Azrai atau lebih dikenali sebagai Azal.

Dan, ternyata bukan mudah untuk membesarkan anak-anak istimewa ini kerana terpaksa berdepan dengan pelbagai dugaan dan cabaran.  Berat mata memandang, berat lagi bahu yang memikulnya. Kita sebagai orang luar, jangan pula menambah beban yang ditanggung oleh keluarga tersebut dengan melemparkan kata-kata negatif mahu pun memberikan persepsi yang buruk.

Ibu Ayah Jiwa Kental

Melihat dari sisi seorang ibu dan ayah yang menjaga anak autisme bagai menatang minyak yang penuh, apa yang dapat kita simpulkan adalah mereka ini mempunyai jiwa yang cukup kental.

Bukan calang-calang orang dapat berdepan dengan ujian sebegitu. Apa tidaknya, sedangkan bila anak kita sekali sekala mengamuk, automatik kita seakan sukar untuk mengawal emosi. Apatah lagi dalam menyantuni anak-anak autisme, punya ragamnya yang tersendiri.

Untuk itu jom ketahui selain pelakon Zarina Zainuddin, ada beberapa lagi selebriti tanah air yang dianugerahkan anak autisme, namun mereka tidak sedikitpun malu untuk memperkenalkan anak autisme mereka kepada umum agar lebih ramai masyarakat mempunyai kesedaran tentang anak-anak austisme  dan sekali gus memberi inpisrasi kepada keluarga yang lain.

Berhijrah Demi Anak-Edry Abdul Halim (KRU)

Edry mendirikan rumah tangga dengan Milia Mohammed pada November 1999 dan dikurniakan empat orang cahayamata iaitu Emil, Edylia, Emery dan Elya.

Apabila penyanyi dan komposer Edry Abdul Halim ini melihat anak ketiganya masih tidak boleh bercakap,maka dia telah membuat keputusan untuk mambawa seisi keluarga ke Eropah dengan tujuan mendapatkan pembelajaran terbaik untuk Emery yang merupakan seorang anak autisme.

Nyata pengorbanan yang dilakukan dengan berhijrah  ke luar negara satu pengorbanan yang besar. Tujuannya lain tidak bukan untuk  memastikan dapat memberikan pembelajaran yang terbaik untuk anaknya itu.

“Syukur Emery dah masuk sekolah menengah khas dengan anak2 istimewa yang lain..Cikgu kata dia bijak dan cepat sesuaikan diri dengan persekitaran..Wishing the best for my dear son ❤”, kongsi Edry berkenaan perkembangan  anaknya di instagram.

Bukan Mudah Jaga Anak Autisme-Komposer Iman Wan

Bagi keluarga Iman Wan Tuck Meng, 52, dan Norhaida Hasan, 45, mereka berdepan dengan cabaran yang lebih berat apabila mereka perlu membesarkan dan mendidik anak autisme. Namun sedikit pun tidak menghalang untuk mereka suami isteri membesarkan Adam Wan Mun Yu, bagai menatang minyak yang penuh.

Keluarga ini sering memuat naik tentang anak istimewa menerusi laman sosial seperti Instagram dan Twitter. Malah setiap perkongsian mereka memberi inpsirasi kepada orang lain yang juga mempunyai ahli keluarga autisme.

Adam disahkan menghidap ASD dan gangguan kurang daya tumpuan dan hiperaktif (Attention Deficit Hyperactivity Disorder) sejak Adam berusia dua tahun enam bulan.

Anak istimewa ini mula dikenali ramai apabila bapanya tidak segan untuk mendedahkan kepada umum tentang keadaannya melalui platform media sosial.

“Saya mahu tarik perhatian umum dengan menggunakan media sosial untuk memberi pendedahan tentang apa itu autisme dan bagaimana anak-anak ini berkelakuan dalam kehidupan seharian.

“Sebelum mendedahkan di IG, saya memang dah bersedia dengan apa yang akan dikatakan oleh umum. Banyak teguran dan nasihat yang saya dapat dan saya akan cuba untuk perbaiki apa yang saya mampu.

“Persepsi masyarakat atau teguran memang dah jadi satu lumrah buat saya. Saya cuma mahu mereka faham dan apabila mereka faham, barulah kita dapat mendidik mereka tentang apa itu sebenarnya autisme.

“Jika tiada pendedahan sebegini, sampai bila-bila masyarakat kita tidak tahu tentang apa yang dilalui oleh mereka yang menghidap dan berdepan dengan penyakit ini,” jelasnya.

“Reda & Buang Rasa Malu”-Catriona Ross

“Saya mula tahu daripada pakar selepas saya dapat rasa yang dia ada sesuatu yang lain. Mata dia tak pernah fokus bila kita panggil dia padahal saya ada di depannya.

“Bila panggil, tanya nak susu, tapi dia hanya pandang tanpa sebarang reaksi. Saya pun buat appointment dengan beberapa pakar. Pakar pertama mengatakan anak saya autisme,” kongsinya dalam sebuah segmen di radio baru-baru ini.

Malah, disebabkan terlalu terkejut dengan pengesahan doktor tentang anak keduanya itu, keadaan diri Catriona terus menjadi lemah sehingga mengalami kesukaran untuk bernafas.

“Masa itu, saya rasa lutut lemahnya, padahal saya duduk dekat kerusi tapi rasa nak rebah. Saya pandang suami, suara saya tiba-tiba ‘sayang, saya tak boleh bernafas.

“Saya ingat lagi saat itu, ingatkan saya duduk dah okay. Suami lebih kuat dan minta saya sabar. Saya ingat, saya cakap I think, Im gonna die,” kata Catriona dalam nada sebak.

Tidak mahu berputus asa, Catriona mengajak suami berjumpa dengan pakar lain namun tetap keputusannya sama.

Biarpun pada mulanya sukar menerima hakikat, Catriona perlahan-lahan belajar memahami anaknya yang seorang autistik.

“Saya tidak mahu berpura-pura ibarat manusia sempurna di mata masyarakat. Sebaliknya, saya suka berkongsi apa yang saya ada dan tahu. Sekurang-kurangnya ini boleh membantu ibu bapa lain yang senasib dengan saya tentang bagaimana menjaga dan menguruskan anak-anak autistik. Dalam masa yang sama, saya mahu masyarakat tidak memandang sinis setiap kali berhadapan dengan anak-anak istimewa ini,” ujarnya.

Kini, Catriona sangat bersyukur Jammal yang pada asalnya non verbal (tak boleh bercakap) menunjukkan perkembangan sangat baik apabila dia mula menyebut beberapa perkataan.


“Comel & Smart Boy, Pandainya  Cakap French. Tip Please.” Anzalna Kongsi Anak Tahu Bahasa Perancis, Buat Warganet Teruja!

Setiap ibu bapa mahukan yang terbaik buat anak-anak. Tidak hairanlah, segala perkembangan anak dari bayi sehingga besar menjadi fokus utama. Malah, pelbagai kaedah dan pendekatan mendidik dilaksanakan .

Tidak hairanlah sedari kecil lagi, anak-anak diberikan pendedahan dalam pelbagai bidang. Itu yang cuba dipraktikkan oleh pelakon, Anzalna Nasir dan suaminya dalam membesarkan anak mereka Mohamad Eidrees.

Jika sebelum ini, kisah Eidrees lanjar berzikir menjadi tumpuan ramai. Terbaru, Anzalna berkongsi gelagat anaknya yang sangat petah tetapi malu-malu.

Cepatnya membesar. Selain berzikir dan mengaji. Eidrees can count and sing in french. Hes a very shy boy susah nak ambil video. Nasib tak tercekik laici tu! hahahahhahah #23MonthsOld

Perkongsian Anzalna mendapat perhatian ramai. Rata-rata memuji kebijaksanaan Eidrees berbahasa Perancis walaupun belum berumur 2 tahun. Bijak dan comel. Itu antara pujian yang diberikan oleh warganet kepada Eidrees.

Sebelum ini, Anzalna memuat naik satu video yang menunjukkan anak sulungnya iaitu Eidrees sedang rancak membaca zikir dengan penuh penghayatan.

Walaupun Eidrees kini baru sahaja berusia 19 bulan, namun  si kecil ini sudah mampu untuk mengingati banyak zikir yang sering kita baca dalam kehidupan seharian.

Rata-rata yang menonton melahirkan rasa terharu melihat aksi si kecil itu dan mengucapkan tahniah kepada Anzalna dan suami kerana kecil-kecil lagi sudah menanamkan ayat-ayat suci al-Quran kepada anak mereka.

Syukur Alhamdulillah At the age of 19 months he can zikir already. Eidrees can zikir Hasbi Rabbi, Ya rabanna Tarafna and zikir sebelum tidur.

Setiap kali dia zikir susah betul nak record dia tak bagi! No camera katanya! Hahhahahahahha Akhirnya dapat juga! Semoga membesar menjadi anak yang soleh. Amin

Demikian kapsyen yang dimuat naik oleh Anzalna menerusi video tersebut.

Mengenakan jubah putih sambil mengalunkan bacaan zikir, gelagat si kecil ini menggeleng-gelengkan kepala sambil pejam mata cukup mencuit hati.


Air Sihat Cantik, Minuman Ni Jadi Amalan Suami Isteri Ni. Rugi Tak Cuba!

Luaran yang nampak cantik bukan sahaja memerlukan penjagaan wajah dan penggunaan solekan semata-mata. Tetapi adalah juga dengan gabungan penjagaan kesihatan dan kecantikan dari dalam.

Umpamanya dengan mengamalkan petua orang lama sebagai salah satu cara alternatif disamping pengambilan pemakanan sihat untuk kekal cantik dan sihat.

Ini sebagaimana perkongsian tentang Air Sihat Cantik yang diamalkan oleh pasangan suami isteri ini. Nak tahu lanjut, hadam perkongsian ini.

Air Sihat Cantik
Tunggu suam, perah lemon dan minum..

Alhamdulillah, baru beberapa hari minum badan rasa segar dan ringan..khasiat lain antaranya mencantikkan kulit, membuang lemak, melancarkan perjalanan darah, baik untuk sistem penghadaman dan banyak lagi.

Bahan-bahan:
Halba 1sudu,
Halia 2inc,
Serai 2btg,
Lemon 2hiris.

Cara-cara:
Rebus halba, halia, serai dengan 3 cawan air sehingga mendidih.
Tunggu suam baru perah lemon.

Tips: Untuk kesan yang optimum rebus halba sehingga pecah biji. Lagi kuning warna air lg bagus. Saya amalkan sehari segelas sebelum tidur. Sukatan ni dapat dalam 2 gelas air.. saya buat bila nak minum je untuk suami dan saya.

Nak sihat dan cantik kena konsisten.. selamat mencuba

*Untuk ibu yang menyusu, Halba baik untuk banyakkan susu tapi tidak perlu letak halia dan lemon. Ikut keserasian badan masing-masing.
*Bagi wanita yang mengandung tidak sesuai diamalkan.


“Hanya ‘1 Jam Bertaaruf’ Dan ‘7 Hari Istikharah’…” Da’i Syed Akui Tak Kenal Lama

Jodoh itu rahsia Allah. Sekuat mana kita setia, selama mana kita menunggu, sehebat mana kita merancang dan mencari namun jika sampi masanya Allah akan hadirkan pasangan buat kita.

Ada yang bertahun bercinta namun tidak kesampaian dan sebaliknya hingga ke jinjang pelamin. Semua ini adalah kerana jodoh itu rahsia yang Maha Pencipta.

Umum mengetahui bahawa pendakwah bebas, Da’i Syed, 27 dan personaliti TV Alhijrah, Hana Ismail, 36 atau lebih dikenali sebagai Hana Al Mauzah telah melangsungkan perkahwinan pada 3 Disember lalu.

Dengan sekali lafaz dalam satu majlis diadakan di Masjid Ibnu Mas’ud, Kuala Lumpur mereka sah menjadi pasangan suami isteri.

Muat naik terkini di Instagram, Da’i Syed atau nama sebenarnya Syed Shah Iqmal Syed Mohd Shaiful Jamalullail memuat naik video akad nikah dan perkahwinannya t bersama isteri tercinta.

Dia juga menulis kapsyen memberi tahu tidak melalui tempoh perkenalan yang lama sebelum mengambil keputusan untuk melamar personaliti TV itu.

Mengakui hanya 1 jam untuk mengenali antara satu sama lain dan 7 hari melakukan solat istikharah.

Pastinya kita sedia maklum bahawa solat ini adalah satu cara memohon petunjuk dan jalan yang terbaik dalam apa jua perkara yang dihadapi.

“Demi Tuhan, kami tidaklah berkenalan lama . Hanya ‘1 jam bertaaruf’ dan ‘7 hari istikharah’ kemudian bertemu keluarga nya untuk halalkan dia.”
.
“Terima kasih @hanaalmauzah menerimaku sebagai suamimu . Semoga kita saling melengkapi”

Semoga pengantin baru ini kekal harmoni membina keluarga bahagia till jannah


“Tak Dimamah Usia Muka Papa & Mama.” Anak Kongsi Gambar Keluarga, Wajah Rosyam Nor & Isteri Dipuji Maintain Muda!

Sejak dahulu lagi, Datuk Rosyam Nor  tidak suka berkongsi kisah peribadi apatah lagi berkenaan isterinya yang dikatakan amat cantik, sopan dan masih maintain muda. Sebaliknya, pelakon dan pengarah terkenal ini lebih gemar memuatnaik tentang kariernya.

Celebrated parents birthday over dinner with the whole fambam. Happiest birthday Papa ❤ For the gazillionth time, thank you so much for all the sacrifices, hard work and 💸💸 👻,” demikian kapsyen yang dimuatnaik Anis.

Apa yang menarik perhatian warganet adalah wajah Rosyam dan isteri yang tetap maintain awet muda  dan tidak dimamah usia biarpun kini sudah menimang cucu.

Anis dalam perkongsian sebelum ini pernah mendedahkan sifat sebenar ayahnya  itu di mata seorang anak.

“Sejujurnya saya tak rasa benda tu susah sebab papa tak beritahu kepada orang ramai tentang siapa anak-anak atau famili dia. Jadi, kami adik-beradik tak ada limelight sangat di media. Hanya orang yang tahu saja akan tahu. Macam saya, saya tetap hidup macam anak-anak lain dan kalau keluar rumah pun tak ada sampai kena serbu atau sebagainya.

“Paling penting, kami adik-beradik kena tahu jaga nama papa dan tak buat benda yang boleh jatuhkan reputasi dan memalukan. Alhamdulillah dari dulu sampai sekarang, semuanya baik. Bercerita tentang papa ni, dia nampak je garang. Tapi sebenarnya dia sangat penyayang, very romantic and very sensitive dengan anak-anak dia.

“Kenangan bersama papa memang banyak sangat tapi yang tak dapat saya lupa jasa mama dan papa ialah bila mereka buat perkahwinan saya menjadi momen paling bermakna dalam hidup. Apa sahaja idea yang saya nak, mereka akan cuba buat sampai dapat. Bukanlah bermaksud majlis tersebut kena mahal sebaliknya lebih kepada momen yang menyatukan kami sekeluarga,” akhirinya.

Selain Anis,  Rosyam Nor turut dikurniakan empat lagi cahaya mata perempuan iaitu Arniesha Azureen, Nurlisa, Syadira dan Zarith Maryam.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


“Kesian & Sebak, Banyak Kali Minta Maaf.” Isteri Naik Motor, Suami Ikut Belakang Dengan Kereta, Ini Sebabnya Buat Ramai Terharu!

Satu rakaman video pendek tular di Twitter sehingga menarik perhatian ramai. Video yang memaparkan pengorbanan seorang isteri yang sanggup menunggang motosikal di atas lebuh raya, manakala suaminya yang mengikut rapat daripada belakang dengan menaiki kereta mengundang persoalan netizen.

Salute to my wife , bawak motor dari KL ke Ipoh.

Kental sungguh hatinya.

Selfie terakhir dekat traffic light sebelum masuk simpang rumah.

Ada yang terharu tidak kurang juga yang mengecam tindakan suami wanita berkenaan. Namun, bagi sang suami, Muhamad Firdaus Ibrahim, dia punya alasannya sendiri.

Dia merupakan bekas atlet tenis paralimpik yang lumpuh kedua belah kakinya selepas terlibat dalam kemalangan ketika berusia 16 tahun. Sebelum ini bekerja di Kuala Lumpur, namun terpaksa berpindah ke Ipoh selepas mendapat pekerjaan baru.

“Jadi kami merancang untuk pindah bulan April lalu, namun disebabkan Perintah Kawalan Pegerakan (PKP) kami terpaksa tangguh.

“Now dah boleh rentas negeri jadi kami pun buatlah keputusan untuk pindah barang. Cuma motosikal tu isteri tawar untuk bawa balik sendiri.

“Isteri kata dia dah biasa ‘ride’ jauh-jauh waktu zaman belajar dulu. Selalu ulang alik dari Universiti Malaysia Pahang (UMP) ke kampungnya Marang,Terengganu. Orangnya kecil , tapi berjiwa besar,” katanya.

Jelas Firdaus, sepanjang di atas lebuh raya, dia memang mengikut isterinya daripada belakang.

“Saya follow dari mula hingga ke rumah. Kalau ikut meter kereta, saya pandu dalam 60 ke 70 kilometer sejam.

“Saya akan berada di belakang dia dalam jarak 100 meter . Kalau banyak sangat kereta beratur belakang, baru saya laju sikit. Lepas tu saya berhenti dan tunggu dia pintas saya semula,” katanya.

Sebagai suami, timbul rasa sebak dan terharu melihat isteri sanggup berkorban menunggang motosikal sehinggakan dia berulang kali meminta maaf pada isterinya.

“Saya rasa kesian dekat dia, banyak kali saya mintak maaf . Banyak kali saya ucap terima kasih kerana sanggup susah senang.

“Ada netizen yang tertanya mengapa tidak pos saja motosikal, namun memang isteri yang tawar daripada awal kami nak pindah barang.

“Cuma dia mintak saya follow dia dari belakang. Minta teman, kalau tak dia tak mahu,” katanya.


Anak Mengadu Kelas Panas, Ayah Terus ‘Settle’ Masalah Beli Kipas, Warganet Beri Pujian!

Siapa sangka, aduan seorang anak mengenai kelasnya dikatakan panas dan tidak selesa membuatkan sang ayah ini bertindak sebagai ‘penyelamat’ untuk menyelesaikan masalah anaknya.

Tindakannya membeli lima buah kipas untuk dipasang di dalam kelas anaknya telah memberikan keselesaaan bukan sahaja kepada anaknya tetapi rakan-rakan sekelas lain.

Setelah membuat tinjuan di kelas anaknya, dia mendapati memang suasana kelas panas.

“Kipas ada tiga di tengah-tengah. Tapi satu kipas rosak. Pelajar di tepi tak dapat rasa angin kipas.

Dengan bantuan juruteknik, dia membeli 1 kipas siling dan 4 kipas dinding.

“Buat wiring siap-siap. Biar nampak kemas dan selamat. Semoga cikgu dan rakan Hariz selasa di dalam kelas lepas ini.

“Alhamdullillah. Semua orang dah boleh rasa angin sepoi-sepoi. “

Warganet beri pujian

Dalam pada itu warganet memuji cara bapa ini membakti kepada sekolah. Tidak berkira menyumbangkan bantuan kepada sekolah.

Bintang kecil: Puasa Tu Wajib, Tiada Puasa ‘Yang Yuk’ | Hikayat 1001 Malam | BINTANG KECIL

Episod 3 : Abdul Mukmin VS Abdul Fajir

Berpuasa jadi bekalan dan perisai orang beriman dan supaya tak terjebak ke lembah maksiat serta kejahatan. Sebab tu bulan puasa ni kita kena jadikan diri kita lebih ke arah Abdul Mukmin dan elak jauh-jauh dari Abdul Fajir.
Nak tahu apa tu Abdul Mukmin dan Abdul Fajir, kenalah saksikan 1001 Malam di Youtube Channel Bintang Kecil bermula 1 Ramadan ini pada jam 6.30 petang bersama pengacara jemputan PU RIZ.
Jangan lupa kawan-kawan Bintang Kecil semua!

Program ini disokong sepenuhnya oleh
TATEH, jenama yang Prihatin, Selesa dan Dipercayai.

Follow dan subscribe Youtube Channel Bintang Kecil
#BintangKecil #KitakanJuara #1001Malam

KELUARGA TALK: Nwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM). Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridz


I’ll Treasure Our Memories Forever In My Heart. Puteri Aisyah ‘Throwback’ Kenangan Bersama Arwah Bapa Undang Sebak

Pelakon Puteri Aisyah yang juga merupakan bekas Dewi Remaja telah kehilangan ayahnya Sulaiman Bin Hj Ab Rahman pada 17 Januari yang lalu di salah sebuah pusat perubatan di Kuantan, Pahang kira-kira pukul 8.35 malam.

Berita itu dikongsi sendiri oleh Puteri Aishah menerusi Insta Stories, yang turut memohon orang ramai untuk mendoakan kesejahteraan bapanya itu.

Baru-baru ini, Puteri Aishah dilihat berkongsi kompilasi video kenangan bersama serta meluahkan rasa rindunya terhadap Allahyarham.

“Posting this video here sebagai kenangan esok hari. Saya tidak mempunyai banyak foto bersama dengan ayah. I wish ada gambar time kecik dengan ayah but tak jumpa. But it’s okay 😊.

I’m eternally grateful, Allah reunited us before you go. Alhamdulillah. I’ll treasure our memories forever in heart. Rindu Ayah.”-Tulis Puteri Aishah

Posting ini mengundang rasa sebak di kalangan para pengikutnya.

Kehilangan ayah atau ahli keluarga sememangnya merupakan kehilangan besar dalam diri seseorang. Ianya jugak boleh membawa impak besar dalam kehidupan seseorang.

Semoga Puteri Aishah tabah dalam menghadapi dugaan ini.

Di ruangan komen, rata-rata netizen dilihat memberikan ucapan takziah di atas pemergian arwah bapanya itu.

[MESTI BACA]


“Tak Sanggup, Takde Pengganti Untuk Dia..”Shuib Sepahtu Enggan Jumpa ‘Kembar’ Siti Sarah

Memori dan ‘kehadiran ‘ Siti Sarah yang masih kuat dalam dirinya membuatkan Shuib sepahtu enggan bertemu dengan ‘kembar’ arwah.

“Kalau boleh saya mahu mengelak daripada berjumpa dengan dia (Emy Nur Faranizah).”

“Untuk melihat ‘figure’ Sarah sekarang ini saya tak sanggup. Sebab dia dah tak ada dan semestinya tak ada pengganti untuk dia. Untuk tengok depan mata saya tak sampai hati dan tak sanggup.

“Untuk anak-anak berjumpa dia (Emy) saya okay saja dan tak larang. Saya boleh bawa, tak ada masalah. Sebab Allah Maha Kaya, Maha Hebat. Saya selalu dengar kita ini ada tujuh kembar, muka sama kita dalam dunia ini. Satu kelebihan juga Allah nak bagi muka sama,” kata Shuib Sepahtu kepada Harian Metro.

Menurut Shuib dia tidak kisah jika orang ramai menyamakan wajah wanita itu dengan Siti Sarah.

“Saya anggap ini biasa. Saya percaya setiap orang ada muka sama. Begitu juga dengan saya. Perkara sebegini memang dah ada dan tak ada isu pun. Kalau terjumpa ia satu rezeki.

“Kalau orang tanya saya nak jumpa saja-saja saya cakap tak sebab rindu saya dengan Sarah memang takkan pernah habis. Saya tak boleh nak tengok, saya tahu bukan dia walaupun muka sama.

Terdahulu akhbar ini melaporkan bapa Siti Sarah, Raissuddin Hamzah menerima kejutan kehadiran ‘kembar’ arwah anaknya sempena ulang tahun kelahirannya yang ke-66, pada Ahad lalu.

Kejutan itu dirancang isterinya, Siti Fatimah Suberi, 35, atau mesra disapa dengan panggilan Mak Der.

Sumber: Harian Metro


“Alhamdulillah, Anugerah Terindah Dari Allah.” Miliki Sepasang Cahaya Mata, Amar Bahrin Luah Rasa Syukur!

Pelakon Amyra Rosli dan suaminya aktor Amar Baharin  buat pertama kalinya mendedahkan wajah puteri  menerusi laman instagram.

Dalam perkongsian tersebut, pasangan ini turut mengumumkan nama buat anak kedua mereka iaitu Ayra Aryssa.

“Assalamualaikum everyone… I am @ayraaryssa,” tulis Amyra ringkas.

Amyra selamat melahirkan bayi perempuannya pada sabtu yang lepas. Selepas 7 hari, pasangan ini membuat majlis akikah serta mengumumkan nama puteri sulung mereka.

Rata-rata memuji kecomelan puteri sulung pasangan ini dan ada yang mengatakan wajahnya seiras ibunya.

Sementara itu, Amar dalam satu perkongsian meluahkan rasa syukur kerana sudah memiliki sepasang cahaya mata.


“Saya Discover Cara Untuk Trick Otak, Serious Jadi! “- Lelaki Berjaya Dengan Eksperimen Sendiri

Dalam menjalani rutin harian dengan melakukan kerja-kerja amatlah memenatkan, meletihkan mental dan fizikal. Walaubagaimana pun, kita mestilah selesaikan tugasan itu

Ada masanya selepas selesai buat kerja , kita mestilah mengambil sedikit masa untuk berehat seketika, dengan scroll media sosial, layan youtube sekejap. Kemudian bila kita nak sambung kerja semula, tiba-tiba terasa arghhhh malas sangat! terus tak ada momentum untuk sambung kerja tersebut. Lagi-lagi kalau lepas lunch, dia punya ‘saka’ tu lagi menjadi-jadi ! nak tahu tak kenapa ?

Jawapannya adalah, semasa kita sedang mendapatkan intertainment itu, kita dapat dophamine (neurotransmitter yang bagi rasa seronok) sangat banyak dalam badan kita. Jadi kita punya minda dah penat untuk  sambung buat ‘kerja’ (kurang seronok)

Apa yang beliau buat adalah, dia cuba untuk buat short burst excersice seperti jumping jack selama 30 kali, burpees dalam 5 kali sehingga merasakan termengah-mengah. Kemudian dia berjalan-jalan di dalam office, dan….

senaman Jumping Jack dilakukan sebanyak 30 kali

senaman Burpees dilakukan sebanyak 5 kali

BOOM!

Beliau dapati willpower dan fokus beliau datang balik! boleh terus sambung kerja dengan momentum yang ada.

Bagi anda yang mengalami perkara yang sama, anda boleh cuba ‘trick’ dan senaman ini di office anda ok!

moga ianya membantu kalian 🙂

VIDEO


Tiga Pelajar Jatuh Dari Jambatan Gantung Yang Runtuh Untuk Mengikuti Kelas Dalam Talian. Meruntun Jiwa Kisah Ini.

Difahamkan, kawasan sekitar jambatan gantung dengan ketinggian kira-kira 18 meter dari aras sungai itu satu-satunya lokasi yang mempunyai capaian internet. Sudah menjadi kebiasaan bagi penduduk kampung, khususnya pelajar berkumpul di kawasan terbabit sekiranya memerlukan jaringan internet.

Demi menuntut ilmu, tiga pelajar terjatuh dari jambatan gantung yang runtuh secara tiba-tiba di Kampung Gusi, Isnin lalu ketika sedang mencari akses internet untuk mengikuti kelas dalam talian, kejadian dipercayai kira-kira jam 9 malam.

Siapa sangka, pelajar ini sanggup meredah kegelapan malam serta gigitan nyamuk semata-mata untuk menuntut ilmu. Untuk makluman, terdahulu kejadian ini telah tular di Facebook sehingga mendapat perhatian warganet.

JAMBATAN GANTUNG KELIHATAN USANG.

“Mereka cuba mengakses internet di bahagian tertentu di jambatan gantung berkenaa,”ujarnya.

Beliau juga memaklumkan akan segera ke kampung berkenaan untuk menilai keadaan dan mendapatkan peruntukan daripada Kerajaan Pusat untuk membaiki jambatan terbabit.

“Kita berharap penduduk kampung berkaitan dapat bersabar kerana kita berusaha menyelesaikan masalah ini” katanya yang juga Ahli Dewan Undangan Negeri (ADUN) Kundasang.

Sementara itu, Pengerusi Persatuan Ibu Bapa dan Guru (PIBG) SMK Ulu Sugut, Ratimin Kukunut, berkata dia dimaklumkan kejadian itu berlaku beberapa hari lalu, sekitar jam 9 malam.

“Penduduk kampung menyatakan semua pelajar itu berada di tengah-tengah jambatan untuk mengikuti kelas dalam talian sebelum jambatan itu tiba-tiba runtuh.

“Capaian internet di Kampung Gusi ini memang teruk, tetapi lebih baik pada waktu malam di kawasan jambatan gantung terbabit,” katanya.


Tip Kurangkan Hormon Ekstrogen Penyebab Penyakit Pada Peranakan Wanita, Ini Makanan Yang Disarankan Dr Hamid Arshat!

Justeru, bagi memastikan hal ini tidak mengundang masalah kepada sistem peranakan, seseorang wanita patut mengamalkan makanan tersebut.

Punca sebenar bagi penyakit yang berkaitan dengan peranakan wanita seperti ketumbuhan fibroid, adenomyosis dalam rahim, endometriosis, ovarian cyst, kanser rahim dan kanser payudara tidakalah diketahui .

Baka memainkan sedikit peranan, tapi punca2 sekitaran saperti kelemahan immunity, toksin, dan hormone estrogen yang berlebihan dalam tubuh badan wanita serta ketidak seimbangan antara hormone estrogen dan progesterone lebih berperanan dalam ketumbuhan tersebut

Dalam keadaan biasa, hormone Estrogen adalah sangat penting bagi fungsi edaran haid, kesuburan, kehamilan, sifat-sifat kewanitaan, kecantikkan, fungsi-fungsi seks, bentuk badan dan lain-lain.

Tindakan estrogen terhadap tisu-tisu biasanya diseimbangkan oleh hormon kedua wanita iaitu hormon Progesteron, yang hanya dikeluarkan jika wanita mengalami penetasan telur/ovulation. Banyak situasi yang menyebabka wanita tidak mengalami penetasan telur / ovulation.

Oleh itu, kekurangan hormone Progesteron boleh menyebabkan hormone Estrogen bertindak sewenang-wenangnya.

Beberapa situasi yang menyebabkan hormon Estrogen meningkat ialah kegemukan atau obesiti. Lemak- lemak yang berlebihan boleh menggalakkan pembentukan estrogen serta pengurangan Progesteron.

Selain daripada kilang telur, sumber lain bagi estrogen ialah kilang adrenal yang terletak di atas buah pinggang. Wanita – wanita yang mengalami masalah pembengkakan ovary seperti Polycystic ovaries Syndrome (PCOS) juga sering mengalami masalah hormon Estrogen yang berlebihan dan kekurangan hormone Progesteron.

Oleh itu, saya cadangkan beberapa langkah untuk mengawal tindakan atau pengaruh Estrogen agar ketumbuhan yang dinyatakan di atas dapat dikurangkan. Estrogen dibentuk dari cholesterol melalui rangkaian tindakan biokimia, dan enzim aromatase diperlukan.

Langka-langkah mengawal estrogen.

1, Kekalkan berat badan ke tahap yang sesuai mengikut kiraan BMI kerana kegemukan boleh menggalakkan penghasilan Estrogen yang berlebihan.

2.Lakukan senaman kerana senaman mempunyai pelbagai faedah di antaranya dapat mengimbangkan hormon Estrogen dan Progesteron

3.Mengawal stres. Selain boleh meningkatkan hormon cortisol/steroid, stres juga mempunyai pelbagai pengaruh yang boleh mengancam kesihatan wanita. Ia juga meningkatkan tahap Estrogen.

Oleh itu, ambillah langkah- langkah mengawal stress seperti membaca Al-Quran, solat, berzikir, berselawat ,bersenam selama 30 minit sehari, yoga dan yang paling mudah adalah dengan melakukan deep breathing exercise.

Deep breathing exercise ini boleh dilakukan di mana- mana setiap satu atau dua jam. Ini dapat menenangkan fikiran dan sekaligus dapat mengimbangkan hormon Estrogen dan Progesteron.

Pengambilan makanan yang berkhasiat.

Ada beberapa jenis makan yang bertindak mengawal tahap Estrogen iaitu:

1.Buah delima/ promegranate
Pengambilan buah delima atau mengamalkan jus delima setiap hari akan memberi pelbagai faedah kesihatan. Antaranya ialah mengawal tekanan darah, mengurangkan arterosclerosis dan juga boleh mencegah/ mengurangkan risiko sakit jantung.
Seterusnya, ia juga bertindak sebagai anti-estrogen dengan mengawal enzim yang digelar aromatase enzim yang biasanya menggalakkan peningkatan Estrogen.

2.Sayur- sayuran
Sayur- sayuran seperti brokoli, kobis, bunga kobis, sawi dan bayam mempunyai kandungan chlorophyll yang bertindak mengawal penghasilan hormone Estrogen. Ia juga mengandungi sterol yang memang bertindak mengawal pembentukan Estrogen.

3.Minyak zaitun (Extra virgin olive oil)
Minyak zaitun ini jika diamalkan setiap hari, ia boleh mengawal tahap Estrogen dalam tubuh wanita melalui satu kandungannya yang digelar lutreopin yang juga mengawal /menindas tindakan enzim aromatase (enzim yang bertanggung jawab dalam penghasilan estrogen) di mana sekaligus mengawal penghasilan hormone Estrogen yang berlebihan

4. Cendawan
Cendawan yang dikatakan boleh mencegah enzim aromatase ialah cendawan butang atau cendawan Shitake yang bukan sahaja mencegah penghasilan Estrogen, ia juga boleh mengawal kanser.

5. Biji anggur (grapeseed)
Biji anggur mengandungi pelbagai bahan resveratrol dan lain- lain polyphenol yang banyak mempengaruhi kesihatan manusia. Di antaranya ialah, mencegah penyakit jantung dan angin ahmar. Ia juga bertindak mengurangkan hormone Estrogen dalam badan wanita.

6.Chia Seed
Chia seed merupakan bahan yang berguna untuk mengurangkan tahap Estrogen dalam tubuh badan wanita. Begitu juga flexseed. Chia seed mengandungi omega 3 yang tinggi di samping vitamin – vitamin lain juga yang mempunyai faedah dalam kesihatan wanita.

7. Oat
Oat adalah makanan yang sering diambil pada waktu sarapan. Ia juga diketahui mengandungi bahan steroidal saponins untuk mencegah tindakan enzim aromatase yang seterusnya menggalakan penghasilan Estrogen.

8. Buah – buahan citrus
Buah buahan citrus seperti lemon,limau kasturi, limau bali, limau nipis di samping mangandungi vitamin C,dan anti-oksidan, ia juga mengandungi unsur anti-estrogen
Minum air limau kasturi (2 biji ), sebiji limau nipis atau sebiji lemon diperah juz ke dalam segelas air suam dan dicampur satu sudu madu. Amalkan setiap hari.

9. Bawang
Bawang banyak digunakan sebagai rencah dalam makanan kita. Di samping mengandungi bahan- bahan yang mengandungi anti-oksidan ,ia juga boleh mencegah serangan sakit jantung. Ia juga mengandungi bahan dipanggil quercetin, sejenis flavonoids yang mengurangkan tahap Estrogen dalam badan.

10. Kunyit
Kunyit mengandungi banyak khasiat Kesihatan di antaranya dapat mengurangkan hormone Estrogen dalam badan wanita. Mengamalkan kunyit/perahan air kunyit 2-3 kali seminggu dikatakan baik untuk mengimbangkan hormone Estrogen dan Progesteron

11. Algae ( spirulina/ chlorella)
Algae diketahui ada kesan mengawal pembentukan Estrigen dalam badan. Algae boleh diamalkan untuk mengimbangkan hormon wanita.

12. Makanan – makanan fermented
Makanan fermented seperti Tempe, yogart, kimchi, diketahui mempunyai pelbagai faedah dan juga berbillion bakteria baik untuk badan dan melawan bakteria yang berbahaya untuk usus kita. Ia juga mempunyai kesan anti – Estrogen

13.Minyak kelapa Dara
Minyak kelapa dara diketahui mempunyai kesan anti-Estrogen

14. Bawang Putih
Bawang putih mempunyai pelbagai kesan untul mengawal peredaran darah dan mengurangkan risiko sakit jantung dan angin ahmar. Ia juga mempunyai kesan anti – Estrogen.

15. Daun Kuchai
Daun Kucai juga mempunyai bahan – bahan yang bertindak sebagai anti-Estrogen.

16. Berries (black berries, blackcurrant, mulberry)
Berries mengandungi bahan anti-oksidan dan juga flavonoids yang banyak faedahnya terhadap kesihatan tubuh badan wanita. Di samping itu juga ia bertindak sebagai anti-Estrogen

Ambillah langkah-langkah untuk mengimbangkan hormon serta mengurangkan tahap Estrogen dalam tubuh badan wanita agar penyakit-penyakit seperti fibroid, adenomyosis dalam rahim, endometriosis, ovarian cyst, kanser rahim dan kanser payudara dapat dikawal di samping mengambil langkah- langkah lain untuk mengawal penyakit-penyakit tersebut.


Masalah Bibir Kering. Dr Ini Jelaskan Sebabnya. Take Note Ye!

Ramai orang menghadapi masalah kekeringan pada bibir, malah mulut, bermula dari kekeringan biasa akhirnya masalah melarat menjadi luka dan kadang kalanya bernanah atau menjadi kuping (scaling).

Bibir yang kering lalu merekah dan menyebabkan luka mengganggu aktiviti seharian yang melibatkan bibir seperti senyuman, makan dan ketika bercakap.

Bibir akan menjadi kering apabila terdedah kepada suhu yang keterlaluan. Tidak kira sama ada ianya ianya suhu tinggi atau suhu yang terlalu rendah. Bibir boleh merekah dan menyebabkan ketidakselesaan. Bila keadaan ini berlaku, menggunakan pelembap bibir akan membantu mengurangkan kekeringan itu.

Kekurangan air (dehydration) yang sederhana juga akan menyebabkan bibir menjadi kering. Ramai yang menyangka dengan meminum air, seseorang itu boleh menyahidrasi. Namun berhati-hatilah dengan apa minuman yang kita minum. Meminum caffeine atau alcohol juga sebenarnya menyebabkan dehidrasi tanpa disedari.

MINUM AIR

Cara terbaik ialah dengan minum air secukupnya iaitu lapan gelas sehari. Namun kita harus minum air jika keadaan lebih panas, atau melakukan aktiviti di luar rumah atau badan seseorang dikirakan obese.

Orang obese memerlukan air melebihi orang yang tidak obese kerana permukaan kulitnya yang lebih besar, menyebabkan lebih banyak air tersejat melalui kulit.

Kekeringan dan rekahan bibir turut dialami oleh orang yang cuba membasahkan bibir mereka dengan air liur sendiri. Mereka menyangka dengan ’menjilat’ bibir sendiri dapat mengekalkan kelembapan bibir. Sebaliknya ianya menyebabkan bibir menjadi lebih lebih kering.

Masalah keradangan (irritation) juga menyebabkan kekeringan bibir berlaku. Selain dari air liur (saliva), lipstick dan makanan juga boleh menyebabkan perkara yang sama.

Tanpa disedari makan yang dimakan mengandungi bahan yang seseorang alergik terhadapnya, lalu bibirnya secara tiba-tiba menjadi bengkak, kadang kala kering akibat alahan terhadap bahan itu. Ini menjadi isu serius bagi penghidap penyakit eczema.

KERJA TEMPOH YANG LAMA

Kehidupan di bandar kadang kala memerlukan seseorang itu bekerja dengan waktu yang panjang. Secara tidak langsung menyebabkan bibir seseorang itu kering.

Ini kerana stress dan kepenatan bekerja menyebabkan daya tahan tubuh (immune system) menjadi rendah. Maka senanglah berlaku jangkitan kuman di sekitar mulut dan bibir.


Siapa Kata Susah Bawak Anak Autisme Naik Pesawat? Mereka Dapat Layanan VIP KLIA Terminal 1 dan 2, Siap Ada Bilik Terapi Sensori

Menjaga anak yang menghidap autisme bukanlah suatu tugas yang mudah lebih-lebih lagi anak-anak ini perlukan pengawasan rapi dari penjaga. Keselamatan mereka juga merupakan faktor yang sangat diutamakan memandangkan kanak-kanak ini mungkin akan bertindak di luar kawal dan agak sukar mengawal pergerakan dan emosi mereka.

Bagi penjaga pula, anda memerlukan kesabaran yang tinggi untuk menjaga serta mengawal pergerakan mereka lebih-lebih jika ada yang bertindak agresif.

Oleh sebab itu, ibu bapa yang mempunyai anak istimewa ini, jarang membawa anak-anak mereka menaiki pesawat. Bimbang akan mengganggu penumpang lain dan mungkin kesabaran teruji jika kerenah mereka berlebihan.

Ini adalah kerana anak-anak autisme ini sukar untuk melalui sesuatu yang berbeza daripada rutin harian mereka dan akan cepat meragam jika berlaku perubahan dalam kehidupan mereka lebih-lebih lagi jika ianya drastik dan sangat asing bagi mereka.

Namun kini anda tidak perlu lagi risau, seorang wanita bernama Zinnirah Ajman yang kerap berkongsi ilmu keibubapaan di TikTok  mendedahkan satu tip berguna untuk membantu membawa anak autisme berjalan-jalan.

Ternyata ketika di KLIA Terminal 2, ada disediakan satu program yang dinamakan sebagai Butterfly Lanyard.

Dalam program ini, ketika mendaftar di kaunter khidmat pelanggan di tingkat lima KLIA 2, anak-anak autisme akan diberikan satu tali tag nama yang membenarkan mereka menerima layanan istimewa di lapangan terbang.

“Waktu saya nak naik penerbangan ke Sabah, saya cadang nak guna Butterfly Lanyard ni untuk anak saya yang autisme. Tiada bayaran dan free of charge. Ada available di KLIA Terminal 1 dan KLIA Terminal 2.

“Program ini sangat membantu dan memang function sebab kanak-kanak autisme ni mereka tak boleh menunggu lama, nanti mereka akan mula meragam.

“Butterfly Lanyard ini akan berikan VIP access kepada anak kita, macam fast lane untuk mereka naik flight, express je rasa semuanya.

“Program Butterfly Lanyard bukan di bawah kendalian mana-mana syarikat penerbangan, ia adalah satu inisiatif di bawah Malaysia Airports Holdings Berhad (MAHB).

Berikut adalah beberapa kemudahan dan kelebihan yang diperoleh melalui program Butterfly Lanyard.

1) Daftar masuk bagasi anda di kaunter dengan lebih pantas

Ketika beratur di barisan untuk mendaftar masuk bagasi ke dalam pesawat, mereka yang mempunyai Butterfly Lanyard akan diberikan keutamaan.

Masa akan banyak dijimatkan dan keluarga yang mempunyai anak autisme akan dapat ke kaunter dengan lebih pantas tanpa perlu menunggu lama.

2) Akses ke Bilik Terapi Sensori

Sementera menunggu untuk menaiki kapal terbang, mereka yang mempunyai Butterfly Lanyard boleh mengakses Bilik Terapi Sensori (sensory room).

Di sini mereka boleh bermain-main untuk mengisi masa lapang, Bilik Terapi Sensori boleh membantu kanak-kanak untuk menenangkan diri sebelum menaiki pesawat.

3) Penyediaan kereta buggy untuk ke pintu pelepasan

Sesiapa yang mempunyai Butterfly Lanyard tidak perlu risau untuk berjalan jauh ke dewan pelepasan kerana mereka sekeluarga boleh menaiki kereta buggy.

Satu kemudahan yang sangat membantu untuk mengelakkan si kecil dari tiba-tiba meragam kerana kepenatan.

Selepas ini jika anda hendak menaiki pesawat di KLIA atau KLIA 2 bersama anak-anak autisme, jangan lupa untuk memohon Butterfly Lanyard.

Semoga perjalanan anda akan lebih mudah dengan menggunakan kemudahan ini dan anak-anak gembira menikmatinya.


“U Are My Father, My Mother And My Best Friend.” Sweetnya Nora Danish Throwback Ibu Ketika Muda Sempena Ulang Tahun.

Kata-katanya yang cukup manis pelakon Nora Danish buat ibu tercinta sempena ulang tahun kelahiran ibunya. Malah, Nora Danish telah berkongsi gambar throwback ibunya, Sally Talib ketika muda.

Dalam pada itu, Nora turut muat naik gambar ibunya dengan kek hari jadi. Riak wajah yang ceria menggambarkan ibunya bahagia dengan kehidupannya ini.

Today, 10th June is ur birthday Mama. Alhamdullilah. Terima kasih Allah swt kerana jadikan Mama sebagai ibu Yg terbaik untuk atok. U are my father , my mother & my best friend !! U thought me so much about life, how to be strong , to be independent , to be happy , just happy  & to appreciate dengan apa Yg ada Dan sentiasa bersyukur.

U are my mentor , my idol & my everything… on ur birthday, atok doakan agar mama Di panjang kan umur , sihat selalu supaya dapat menjalani ibadah dengan sempurna , bahagia dunia akhirat, Di murah kan rezeki kami supaya dapat memberikan Apa Yg mama impikan , hajati. Atok sayang amieeeeee  terima kasih diatas 37 tahun ini… I love u. @sallytalib

Khas buat ibu tersayang

Momen bersama ibu ketika solat raya


Bila Bisul Menyerang Kanak-Kanak, Ini Yang Ibu Bapa Kena Alert.

Bisul lazimnya menyerang golongan dewasa berbanding kanak-kanak, namun risiko untuk golongan kanak-kanak terkena bisul juga tinggi, malah memungkinkan komplikasi yang lebih buruk memandangkan kanak-kanak lebih terdedah kepada kekotoran.
.
Bisul merupakan kumpulan nanah yang berlaku di bawah kulit yang sangat menyakitkan akibat proses jangkitan, biasanya disebabkan oleh bakteria atau parasit. Selalunya, masyarakat menganggap kelompang pada kulit yang berwarna kuning (nanah) adalah bisul, namun pengumpulan nanah boleh berlaku pada mana-mana tisu dalam tubuh seperti otak, hati dan ginjal.

PROSES PEMBENTUKKAN NANAH

Proses pembentukan nanah adalah salah satu proses tindak balas daya tahan melawan penyakit tubuh untuk menghalang penyebaran kuman terutamanya bakteria kepada bahagian tisu badan yang lain.

Ketika kuman telah memasuki tisu badan dan mula merosakkan sel-sel, sistem daya tahan tubuh akan dirangsangkan dan menyebabkan pembebasan cytokines (sejenis protein) ke dalam peredaran darah. Cytokines akan menyebabkan tindak balas keradangan yang akan menarik jutaan sel-sel darah putih untuk datang ke bahagian tersebut bagi membunuh kuman-kuman di kawasan itu.

Kuman dan tisu badan yang mati berkumpul dan membentuk nanah dan dalam pada masa yang sama, sel-sel sihat yang bersebelahan dengan kawasan tersebut akan membentuk dinding untuk menyekat nanah ini merebak ke tisu yang lain. Pengumpulan nanah dalam dinding inilah yang akan membentuk bisul.

Bisul dan nanah boleh berlaku apabila kulit yang berminyak memudahkan lekatan habuk pada kulit dan menyebabkan liang peluh tersumbat. Peluh yang tidak dapat dikeluarkan akan menyebabkan kuman mudah menjangkiti akar rambut yang akhirnya membentuk nanah dan apabila berkumpul dengan lebih banyak menyebabkan bisul.

Nanah dan bisul juga boleh berlaku apabila permukaan kulit terkoyak akibat kecederaan terjatuh atau luka terkena benda tajam. Kulit yang koyak membenarkan kuman masuk ke bawah kulit dan menyebabkan jangkitan kuman dan akhirnya menghasilkan nanah dan bisul. Jangkitan kuman dan bakteria adalah punca yang paling biasa. Dalam satu jangkitan kuman yang menyebabkan bisul, adakalanya terdapat beberapa jenis kuman bakteria.

Selalunya kuman bakteria jenis Staphylococcus aureus yang sentiasa berada di permukaan kulit, menunggu peluang untuk masuk ke dalam kulit dan menyebabkan nanah dan bisul.

Namun bisul mudah dirawat dengan antibiotik. Terdapat jenis kuman bakteria yang kebal terhadap antibiotik iaitu methicillin-resistant yang agak sukar dirawat dan boleh menyebabkan komplikasi lain seperti jangkitan kuman merebak ke organ penting lain seperti ginjal dan hati dan apa yang dibimbangkan kanak-kanak juga berisiko diserang jangkitan itu.

Golongan yang berisiko dijangkiti bisul adalah mereka yang kurang menjaga kebersihan diri, tinggal di penempatan yang sesak, mempunyai alahan, ahli keluarga yang mempunyai jangkitan
kulit berulang, sistem imun lemah, kurang zat makanan serta pesakit kencing manis.

Apa yang dibimbangkan, kanak-kanak lebih mudah dijangkiti kuman yang boleh menyebabkan nanah dan bisul kerana mereka masih tidak faham tentang kebersihan diri, selain itu daya tahan melawan penyakit mereka juga tidak sebaik orang dewasa malah sistem pertahanan melawan penyakit dalam tubuh mereka masih belum matang dan dibentuk sepenuhnya.

JEJAS KESIHATAN ANAK

Sebab itu, lazimnya kanak-kanak yang terkena bisul akan menyebabkan mereka demam sekali gus mengganggu aktiviti harian mereka. Walaupun bisul bukanlah penyakit yang berbahaya, namun jika terkena kepada kanak-kanak menyebabkan mereka terpaksa menahan kesakitan yang amat sangat ekoran nanah dan bisul mengambil masa untuk sembuh bergantung kepada beberapa perkara.

Antaranya, jangka masa untuk bisul sembuh bergantung kepada daya tahan kanak-kanak, jika mereka individu yang sihat, jangkitan itu lebih mudah untuk baik berbanding kanak-kanak yang mempunyai penyakit lain menyebabkan bisul lambat untuk pulih. Bisul orang dewasa juga lebih mudah sembuh berbanding masa yang diambil untuk kanak-kanak dan warga tua, malah pemakanan yang diamalkan pesakit juga salah satu punca jangka masa bisul itu lambat sembuh.

JAGA KEBERSIHAN

Nanah dan bisul juga perlu dirawat dengan sempurna dan betul. Nanah yang telah dikeluarkan harus dibersihkan setiap hari. Dalam pada itu, bagi mengelakkan kanak-kanak mudah dijangkiti bisul, elakkan mereka berhubung dengan individu yang mengalami bisul dan sentiasa menjaga kebersihan mereka.

Bagi mengelakkan kanak-kanak dijangkiti bisul, ibu bapa perlu menjarakkan anak-anak dengan penghidap bisul selain tidak membiarkan mereka berkongsi pakaian, tuala mandi atau bersentuhan secara terus atau menyentuh apa-apa sahaja yang mungkin telah dijangkiti kuman daripada nanah, kerana kuman bisul mudah dijangkiti. Selain itu, ibu bapa perlu ajar anak-anak membasuh tangan dengan kerap dan betul menggunakan sabun dan air sekurang-kurangnya 20 saat setiap kali basuhan.
.
Tip untuk mengelakkan bisul bertambah teruk :


“Rumah Adalah Kamar Cinta Anak-Anak Buat Masa Ni.” Ahmad Fedtri Yahya Teruja Bila Anak Tunjuk Kreatif Conteng Dinding Rumah

Anak-anaklah penyeri sebuah perkahwinan. Biarpun anak pelbagai keletah yang kadang kala memeningkan kepala, namun ia tetap jadi pemanis sebuah kehidupan keluarga. Momen bersama anak, pastinya menjadi kenangan manis.

Begitulah yang dikongsi oleh hos dan penulis lirik, Ahmad Fedtri Yahya ada berkongsi di instagramnya mengenai kisah keletah anak-anaknya yang aktif sehingga dinding rumah jadi kawasan contengan anaknya.

Dalam pada itu pengikutnya turut berkongsi pengalaman mempunyai anak-anak sebegitu.

Lukisan yang cerminkan diri mereka

Anak-anak kecil memang macam tu


Bila Rambut Isteri Gugur Di Lantai Itu Itu Petanda Suami Dah Kena ‘Beli’ Jiwa Bagi Masa Untuk Rehat Dan Gembirakan Hatinya.

Lazimnya rambut gugur dialami oleh kaum wanita. Memang ada yang kata rambut gugur faktor usia atau salah pengunaan pencuci rambut, namun disebalik itu ada faktor lain iaitu berkaitan dengan emosi dalam diri.

Sebagaimana yang dikongsi oleh lelaki ini. Beliau mengakui bahawa rambut gugur dialami oleh isteri disebabkan oleh beberapa faktor.

Seterusnya ikuti perkongsian beliau.

Rambut gugur isteri

Kalau kita mandi, nampak banyak rambut isteri di lantai. Kalau kita sapu rumah, banyak rambut yang bersibai. Kalau kita tengok sikat, banyak rambut yang berumbai.

Jangan salah faham, tu bukan rambut makhluk halus atau pontianak harum buah kelibai. Itu rambut isteri kita.

Sebab apa rambut isteri kita banyak gugur?

1. Tekanan.

Tekanan di tempat kerja, tekanan dengan anak-anak, tekanan dengan sikap kita. Dan tertekan dengan masalah diri pun ya juga.

2. Hormon yang tidak stabil.

Ini tugas kita kena bantu dengan cari atau usahakan ubat dan herba. Boleh tanya farmasi atau bawa isteri untuk check up selalu kesihatan dia.

3. Pengambilan Ubat-ubat yang tertentu.

Pengambilan ubat yang melebihi dos juga menyebab rambut isteri kita gugur. Kalau dia selalu pening kepala, biasanya kita hulur sahaja panadol padanya. Mungkin kita sebagai suami boleh legakan dengan merawatnya sendiri. Saya pernah up status tentang cara merawat isteri.

4. Kekurangan nutrisi akibat daripada diet yang tidak betul.

Kadang, isteri sanggup tak makan sebab nak kurus. Kadang pula isteri kita makan tak kena diet. Makan tu makan ni jadi ada kekurangan yang menyebabkan keguguran rambut.

5. Produk rambut

Penggunaan produk rambut yang kerap seperti pewarna rambut, penyering rambut dan juga bahan untuk kegunaan meluruskan dan kerintingkan rambut.

Ini saya kongsi adalah berdasarkan apa yang saya faham. Andai salah dan tak betul, komen dan tambahkan saja.

Kita nak semuanya baik kan?

InsyaAllah, bila kita lihat rambut isteri banyak gugur, kita faham bahawa sudah sampai masanya kita menghiburkan dan merawat sendiri isteri kita.

Mereka mahkluk paling penat! Berilah sedikit masa untuk mereka rehat.

Apa-apa pun jika terjumpa maka kutip dan buanglah@tanam dengan cara yang baik. Kerana ianya tetap aurat pada ISTERI.

Sumber: Abu Hurairah

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Suami Isteri Kena Saling Melengkapi. Tabiklah Suami Kepada Jururawat Ini!

Apabila bergelar suami isteri, mestilah saling melengkapi serta bersedia untuk berkongsi segala kepayahan dan senang bersama. Inilah manisnya sebuah kehidupan yang apabila berumahtangga.

Lebih meriah apabila kehadiran anak sebagai penyeri yang membuatkan segala pergorbanan berbaloi untuk anak tersayang dan keluarga tercinta.

Ikuti perkongsian penuh pengajaran ini. Moga muhasabah buat kita semua dan menjadi pasangan  yang membahagiakan antara satu sama lain.

Isteriku Jururawat.

Jururawat waktu kerjanya ada shift pagi, petang dan malam. Kerja kena datang awal kalau tidak parking susah dapat. Selalu terkejar-kejar masa, sebab itu saya tak pernah tegur bila nampak baju kotor bertimbun, malah saya akan kata biarkan baju dalam bakul tu tak payah basuh kalau tak sempat, nanti abg bawa dobi. Tak sampai 2 jam dobi dah siap kering. Jangan buang masa nak tunggu sampai sehari suntuk nak kering kalau jemur di ampaian.

Kerja nurse ni cuti tak menentu, boleh kata isnin hingga ahad tu semua hari dah pernah merasa cuti. Bertukar-tukar hari off ikut jadual. Jadi kena tunggu jadual keluar baru boleh rancang nak ke mana-mana. Nak ke mana-mana saya akan tanya dulu isteri cuti hari apa. Tak sampai hati nak pergi bersuka ria sedangkan isteri bekerja. Tunggu cuti kita sekeluarga keluar sama-sama.

Seminggu ada kena kerja 6 hari ada 7 hari. Masa tidur tak menentu, kadang tidur siang, kadang tidur malam, ada masa tidur 4-5 jam je bila pertukaran shift petang ke pagi kerana jarak rumah ke hospital ambil masa 45 minit perjalanan, itu pun kalau tak jem.

” Ibarat sekejap jadi ayam berjaga pagi, sekejap jadi kelawar berjaga malam “

Sebab itu saya selalu suruh isteri rehatlah puas-puas, kalau ada peluang tidur tu tidurlah lama sikit.

Anak-anak jangan risau abang boleh jaga. Tiada masalah setakat nak mandi anak dan tidurkan anak tu dah biasa buat.

Penat dan stress ibarat darah dan daging bagi nurse. Silih berganti, boleh nampak pada eyebag di mata yang sentiasa tembam. Ada satu malam terdengar isteri mengingau, bila di selidik rupanya terbawa-bawa rasa bersalah bila ada pesakit (bayi) jagaannya yang meninggal dunia. Sampai begitu sekali komitmen dia pada kerjayanya. Sungguh saya tak berupaya nak hilangkan semua tekanan di bahunya itu, hanya yang mampu tidak tambah lagi beban yang di tanggung. Hal remeh-remeh tu pandang sebelah mata je lah.

Seminggu boleh di kira berapa jam sahaja isteri ada di rumah. Masa banyak habis di jalan raya dan tempat kerja. Kerja di hospital pun tak habis, tambah lagi dengan kerja rumah yang tak pernah habis. Penat tu tak terbayang. Saya cuba untuk meringankan tugasnya, tak perlu bebankan diri dengan memasak kalau penat nanti abg beli makanan. Ada masa tu rehatlah lama sikit bagi betul betul segar. Kalau badan dah segar barulah masak jadi sedap.

Kadang-kadang clash juga waktu isteri cuti saya pula kena bekerja, tinggal isteri dengan anak-anak di rumah. Bukan niat nak biar dia jaga anak seorang diri tapi terpaksa keluar bekerja. Tugas menjaga anak ni penat sebenarnya, kalau tak sabar boleh jadi baran. Sebelum keluar saya pastikan dulu keperluan fisiologi anak isteri dah tersedia, supaya kurang kebarangkalian mereka meragam. Barulah kita keluar mereka senyum, kita balik pun mereka senyum.

Hidup kita tak pernah lurus, ada sahaja bengkang bengkoknya.

Apatah lagi pasangan suami isteri, mesti ada yang tak puas hati.

Puaskan hati pasangan kita terlebih dahulu, baru hati kita sentiasa puas.

Itulah kenapa pentingnya ada sikap TOLERASI antara suami isteri supaya sentiasa SERASI bersama.

Semoga rakan-rakan suami jururawat dapat manfaat dari perkongsian ini.


“Jadi Imam Solat, Ajar Banduan Lain Mengaji.” Keadaan Yassin Sulaiman Baik, Abang Lancar Tabung Bantuan Kos Guaman

Abang kepada Yasin Sulaiman iaitu Zain Sulaiman memaklumkan bahawa penyanyi itu dalam keadaan baik setelah ditempatkan di Penjara Sungai Buloh atas dua pertuduhan mengedar dan menanam 17 pokok ganja.

Memetik laporan Harian Metro, dia dan ahli keluarga lain bergilir-gilir bagi melawat penyanyi berusia 46 tahun itu di penjara yang tidak lupa melakukan amal ibadah.

Abang kepada Yasin Sulaiman iaitu Zain Sulaiman memaklumkan bahawa penyanyi itu dalam keadaan baik setelah ditempatkan di Penjara Sungai Buloh.

Menurut laporan Harian Metro, dia dan ahli keluarga lain bergilir-gilir bagi melawat penyanyi berusia 46 tahun itu di penjara yang tidak lupa melakukan amal ibadah.

Malah Zain berkata, dia juga akan membantu dua anak Yasin untuk melawat bapa mereka yang akan diuruskan dalam masa terdekat.

Selain itu, Zain berkata dia sekeluarga telah mendapatkan khidmat pasukan guaman selain turut melancarkan Tabung Bantuan Yasin Sulaiman agar dapat menampung kos guaman.

“Tujuan utama kami lancarkan tabung ini adalah untuk tampung kos guaman. Kos agak tinggi sebab membabitkan tuduhan yang berat.

“Alhamdulillah, sambutan sangat baik terutama dalam kalangan keluarga dan kawan-kawan. Mungkin selepas ini akan lebih banyak. Terima kasih atas sokongan diberikan terhadap Yasin,” ujarnya lagi.

Terdahulu, penyanyi lagu Mimpi Laila itu ditahan polis selepas disyaki memiliki dan menanam pokok ganja di kediamannya yang terletak di Kota Damansara, Petaling Jaya.


“Pengalaman Cukup Traumatik.” Sheikh Muszaphar Kongsi Insiden Cemas Adam & Noah Terjatuh Atas Perut Dr Halina!

Datuk Dr Sheikh Muszaphar semalam berkongsi satu kisah yang cukup mencemaskan bila mana kandungan isterinya tidak bergerak akibat satu insiden.

Dalam perkongsian tersebut, Angkasawan Negara ini memuat naik satu video isterinya Datin dr Halina yang sedang melakukan scan untuk mencari degupan jantung bayi kembar mereka
Menurut Dr Sheikh Muszaphar, malam tadi bayi kembar dalam kandungan tidak bergerak selepas berlaku satu kejadian yang tidak diingini di mana anak kembar mereka secara tidak sengaja terjatuh atas perut isterinya itu.
“Kami mengalami pengalaman yang cukup traumatik malam tadi. Ketika kembar Adam dan Noah sedang bermain, secara tidak sengaja mereka terjatuh di atas perut Dr Halina. Mereka jatuh dengan kuat.
“Dr Halina hanya mendiamkan diri sepanjang masa dan hanya memberitahu saya salah seorang kembar di dalam perutnya tidak bergerak atau menendang sudah lebih dua jam. Biasanya kembar di dalam perut sangat aktif pada waktu malam terutamanya kembar perempuan.
“Tidak mahu sesuatu yang buruk terjadi, kami terus ke Bahagian Kecemasan pada pukul 1:00 pagi. Perjalanan 20 minit ke hospital seperti terlalu lama. Saya lihat Dr Halina menangis.

“Did an urgent Ultrasound Scan and Alhamdulillah both heartbeats were detected. Syukur sangat kepada Allah. Saya tak dapat bayangkan jika sesuatu berlaku kepada kembar yang belum lahir atau mana-mana anak kami. Minta Tuhan jauhkan,” tulis Dr. Sheikh Muszaphar lagi.
Dalam pada itu, Datuk Dr Sheikh Muszaphar menasihati semua ibu yang sedang mengandung di luar sana supaya tidak mengambil mudah dalam apa jua keadaan yang berlaku.
“Ikut firasat dan rasa anda kerana seorang ibu lebih mengetahui. Pastikan anak dalam kandungan sentiasa menendang, sekurang-kurangnya 10 kali dalam sejam.

“Jangan tangguh untuk ke hospital. Setiap saat sangat getir. Setiap ibu mengandung perlu ada pengetahuan tentang anak yang dikandung dalam apa juga keadaan. Expect the unexpected. Pasangan juga perlu ada bersama setiap masa untuk menyokong. Ianya boleh berlaku pada sesiapa sahaja,” ujar Dr Sheikh Muszaphar lagi.

Dr Sheikh Muszaphar dalam pada itu turut memohon doa dari orang ramai semoga dipermudahkan buat Dr Halina sepanjang kehamilannya.


‘Baru Semalam Saya Duduk Mengadap Mak, Masakkan Makan, Teman Solat….” Ibu Abby Abadi Meninggal Dunia

Baru sebentar tadi, bekas anggota kumpulan Elite iaitu Abby Abadi memuatnaik perkhabaran  bahawa ibunya Puan Hasnah Abu baru sahaja meninggal dunia sekitar pukul 12 tengahari.

Difahamkan, ibunya telah pengsan ketika menjalani rawatan dialisis di sebuah pusat perubatan di ibu negara.

“Baru semalam saya duduk mengadap mak saya, masakkan makan, belikan buah kegemaran mak, teman mak makan, temankan mak solat, teman berbual… Harini mak dah takde.”

Difahamkan arwah sudah lama menghidap sakit buah pinggang selain mempunyai masalah jantung. Ini adalah kali kedua allahyarham pengsan ketika menjalani rawatan dialisis.

Jenazah akan dibawa ke Masjid Assobbirin AU5, untuk dimandikan selepas Zohor dan dibawa ke Tanah Perkuburan Islam AU4.

Salam Takziah diucapkan kepada Abby Abadi dan keluarga.


Isteri Yang Cepat Marah, Suami Pula Jangan Cepat Melenting. Ini Cara Nak Kontrol Semua Ini Barulah Aman Rumahtangga

Jika isteri cepat marah, suami jangan pula cepat melenting sehingga boleh mengakibatkan pergaduhan antara suami isteri. Puncanya? Itu adalah kerana si isteri sudah tidak mampu menguruskan emosinya yang berat.

Jadinya, apa yang patut si suami lakukan? Biar sahaja? Banyakkan komunikasi atau bawa isteri pergi shopping? Baiklah, bagi para suami yang hendak bahagiakan rumahtangga anda, boleh teruskan baca artikel ini hingga habis. Mari kita sama-sama selesaikan masalah isteri anda yang kuat melenting itu.

INI CARA BOLEH SEJUKKAN HATI ISTERI

Tengah makan marah, semasa mandi marah, tengah shopping pun marah, tengah bawa kereta pun marah…..

Allahu, kadang tidak mampu menghadapi isteri yang kuat dengan sifat marahnya. Lihat wajahnya sudahlah ngeri, senyumannya menjadi masam serupa susu basi, kata-katanya seperti petir yang menyambar bumi.

Jika isteri marah,  lebih baik diam. Selawat dan minta Allah tolong kuatkan hatinya. Kuatkan jiwanya. Kuatkan segalanya. Cuba fahamkan apa isi hatinya.

CUBA TANYA DAN SELAMI HATINYA

Sayang abang yang cantik manis, boleh abang tahu kenapa awak marah-marah? Abang kesian dengan awak. Tapi, abang mampu diam sebab tidak tahu apa masalah sebenar”….

Isteri kemudian diam tundukkan wajahnya.

Rupanya dia terbeban. Ya, apa lagi dalam hidup hari ini, suami dan isteri perlu saling memburu untuk kelangsungan hidup, maka itu amat menekan emosi isteri.

Dalam dia sibuk bekerja, sebenarnya dia mahu duduk di rumah. Dia mahu hiburkan suaminya. Dia mahu jaga anak-anaknya. Dia mahu masak yang sedap-sedap untuk orang yang dia sayang. Dia mahu memeluk mesra suami dan anaknya.

Tapi, dia tidak boleh. Dia juga perlu bekerja. Dia juga perlu  berusaha. Dia juga mencari rezeki bersama. Dia juga tertekan dengan rakan dan stafnya. Dia juga menhadapi perniagaan yang turun dan naik.

Itu membuatkan isteri akan jadi marah.

Maka, dia bukan marahkan suaminya. Dia cuma tidak tahu meletakkan marah itu dimana.

Sebab itulah yang kita lihat banyaknya status luahan di Facebook adalah dari wanita yang begini rupa. Mereka marah tanpa mereka sedar.

JADI APA YANG BOLEH ANDA BUAT SEBAGAI SUAMI?

Sama ada suka atau tidak, hadapi saja marahnya. Panasnya, emosinya, rajuknya dan leternya.

KENAPA ISTERI BERSIKAP BEGITU?

Sebab, hanya suami yang isteri ada. Isteri tidak pandai main futsal untuk hilangkan tekanan seperti lelaki. Isteri juga tidak pandai keluar berhibur tanpa anak dan suaminya.

Apabila isteri cuba bicara tentang masalah mereka, pada pandangan pihak suami pula terasa yang mereka diberi tanggungjawab untuk memberi penyelesaian pada masalah tersebut.

Tidak! Bukan perlu diselesaikan pun.

SUAMI MESTI FAHAMKAN PERKARA INI

Di sini anda harus faham dimana mereka tidak perlu menerangkan sebarang penjelasan atau penyelesaian tetapi apa yang perlu dibuat adalah mendengar dan memahami apa yang diluahkan dari hati wanita.

Kerana, apabila isteri mahu meluahkan apa yang dia rasa, itu tanda bahawa anda lelaki yang paling dia cinta dan percaya.

Selamat berjuang buat suami yang selalu sabar dengan karenah isteri mereka.


“Sesi Nak Pujuk Mak Pergi Hospital Gagal Kali Ni” Tak Jadi Balik Perlis, Khai Bahar Terlibat Kemalangan

Penyanyi popular, Khai Bahar berdepan situasi cemas apabila kereta pacuan empat roda jenis BMW miliknya terlibat kemalangan.

Perkara itu dikongsi Khai atau nama penuhnya, Muhammad Khairul Baharuddin, 29, menerusi perkongsian di Instagram Story (GS) miliknya.

“Bulan ni saja dah berapa kali balik Perlis? Tapi kali ni tak dapat sampai Perlis sebab terlanggar tayar lori tengah highway.

“Alhamdulillah, tak ada benda serius. Sesi nak pujuk mak pergi hospital gagal kali ni,” katanya.

Memetik laporan mStar, Khai berkata, kejadian tersebut berlaku kira-kira pukul 5 pagi ketika dia memandu menuju ke Lebuhraya Utara-Selatan (PLUS).

“Alhamdulillah, mujur tak banyak kenderaan waktu tu dan saya pun tidak mengalami sebarang kecederaan.

“Ketika kejadian saya memandu seorang diri sebelum terlanggar sebiji tayar lori yang berada di tengah jalan dan saya gagal untuk mengelak,” jelasnya.

Mengulas lanjut, pelantun lagu Bayang itu menjelaskan dia pulang ke Perlis untuk memujuk ibunya ke hospital bagi menjalani pemeriksaan kesihatan.

“Saya kerap balik ni pun sebab selagi ada kesempatan saya akan berbakti pada lbu.

“Insya-Allah kereta rosak bukan masalah. Dan saya akan cuba untuk balik,” ujarnya.

Sumber: mStar, Instagram


Wanita Ni Kongsi 15 Menu Diet & Berjaya Turunkan 6kg Dalam Sebulan. Guna Garam & Lada Hitam Jer!

Terliur tengok menu yang dipaparkan ini. Nampak menyelerakan. Takut pula nanti dalam nak berdiet dan makin naik berat.

“Siapa cakap makanan sedap tak boleh untuk diet? i hilang 5-6kg in 1 month sebab cheatday sabtu dengan ahad.

“kalau u’all tak cheat langsung confirm 10kg boleh hilang tau. guna garam and black pepper sahaja. no additional seasoning,” tulis Yaya di ruangan facebooknya.

Buat ibu-ibu di luar sana, kalau nak berdiet tapi masih boleh makan yang sedap-sedap, cuba ikut contoh menu yang dikongsikan ini. Memang power kan sebab boleh turun 6kg tu!


Nak Kempiskan Perut, Cantikkan Kulit &  Awet Muda.  Amal Ni Sahaja!

Wanita bila bercakap tentang penjagaan kecantikan tentu menjadi antara topik menarik untuk dibicarakan.  Terlalu banyak  tip dan petua ingin dikorek dan dikongsi bersama agar boleh dimanfaatkan.

Salah satunya adalah seperti perkongsian  Suttarat Wan Hanifah (Kak Ifah) tentang  resepi minuman homemade yang diberikan oleh tukang urut yang kerap ditemuinya di salah sebuah resort di Satun, Thailand.

Semoga memberi manfaat  apabila diamalkan. Selamat mencuba!

“Patutlah Kak Ifah perasan Kak Joh ini nampak bertenaga, tubuh pun nampak kemas tak gemuk nyakit walaupun dah berumur akhir 50-an.”

Bahan-bahan

5 batang serai diketuk

3 biji buah epal hijau dan dibelah dua

Satu periuk air anggaran dalam 1-1.5liter air

Cara-Caranya

Masukkan semua bahan. Rebus sehingga epal menjadi lembut.

Ini Cara Langsing Kak Ifah

1. Minum air rebusan ini sama ada ketika suam atau suhu bilik. Boleh gantikan air rebusan ini sebagai air minuman/air putih
Kak Ifah habiskan air ini dalam sehari. Tak cukup buat lagi.

2. Belajarlah catu makanan. Banyakkan protein dan sayur-sayuran.

3. Makanan paling akhir di makan pada sebelah petang. Bila dah maghrib bolehlah nak buat amalan-amalan sambil tunggu Isyak.Selepas Isyak tidurkan anak, bolehlah kita rehat dan tidur awal.

4. Sesekali buat senaman. Dengan umur dan tahap kemalasan Kak Ifah, kak Ifa buat yoga atas katil. Sebab tak penat sangat tapi result alhamdulillah ok.

Sumber: Suttarat Wan Hanifah via Mingguan Wanita


“Sawan Hingga 5 Jam & Akhirnya Meninggal Dunia.”- Dr Ni Kongsi Produk Yang Bahaya Pada Anak. Sila Take Note!

Lazimnya di rumah kita tentu ada pelbagai jenis ubat-ubatan sama ada berbentuk pil, cecair, krim mahupun jenis minyak untuk sapuan luar badan yang boleh digunakan untuk merawat sakit pening atau meredakan selesama dan sebagainya.

Ramai menyedari ada keperluan ubat-ubatan tersebut disimpan di rumah, pun begitu perlu lebih berhati-hati jika ingin digunakan kepada anak-anak. Ada bahayanya yang perlu diketahui oleh kita semua sebagai ibu ayah.

Ini sebagaimana perkongsian pengalaman dan kisah benar daripada seorang doktor bilamana berdepan dengan situasi  seorang pesakit yang datang ke hospital dengan keadaan anaknya yang terkena sawan berpanjangan dan akhirnya meninggal dunia kesan daripada ubat yang mengandungi camphor atau juga dipanggil kapur barus.

Sama ada sedar atau tidak, banyak produk di pasaran mengandungi kapur barus dan amat bahaya untuk kanak-kanak di bawah umur 2 tahun. Untuk itu, ini kisah yang dikongsikan oleh Dr. Redza Zainol dan bersamalah kita jadikan pengajaran.

“Doktor, budak 2 tahun ni dah satu jam sawan tak berhenti-henti.”
Ibu bapanya baru berpindah rumah. Ruang tamu mereka penuh dengan kotak dan barangan yang perlu disusun.Sambil ibu bapanya sibuk mengemas, anak ni jumpa ubat minyak cap kapak di dalam kotak.

Tak lama lepas tu, dia mula muntah-muntah dan tak sedarkan diri. Tak ada siapa pun nampak dia minum minyak cap kapak tu tapi bau minyak tu sangat kuat dari mulut dia.
Di wad, bermacam ubatan diberi untuk hentikan sawan. Tapi dia berterusan sawan hingga 5 jam dan akhirnya meninggal dunia.

“Puan, kami dah cuba semua jenis rawatan. Maafkan saya, anak puan dah tak ada lagi.”

Masih terngiang-ngiang lagi kata-kata dari doktor pakar saya pada si ibu. Dia meraung sekuat-kuatnya. Digoncang-goncang badan anaknya. Tak bergerak, tak bernafas dan kulitnya mulai biru sejuk.

Ayahnya tersandar di dinding. Masih tak percaya dengan apa yang berlaku. Kelu tak berkata apa-apa. Kisah benar ni tak akan saya lupakan.

Ubat minyak cap kapak mengandungi Camphor yang dilarang untuk diguna pada kanak-kanak bawah 2 tahun. Camphor atau kapur barus ialah bahan yang banyak diguna dalam produk sapuan di dalam pasaran untuk melegakan kesakitan, gatal, batuk dan selsema.

Menurut kajian penyelidik dari Kolej Perubatan Albert Einstein Universiti Yeshiva, kanak-kanak sangat terdedah pada kesan toksik Camphor sebab ia mudah terserap melalui kulit dan membran mukus (mata, bibir, bahagian dalam hidung).

Produk yang mengandungi camphor atau kapur barus ni jika diguna pada kanak-kanak bawah 2 tahun boleh menyebabkan sawan dan kematian. Jika anda perhatikan kotak produk yang berdaftar, ada tanda amaran yang telah diletakkan.

Mak ayah hati-hati ya. Jangan letak pada hidung, mata atau kulit yang luka. Ia akan terserap di dalam darah dan boleh capai tahap toksik di dalam badan. Apa pun produk yang kalian nak guna pada anak, biasakan diri untuk baca label. Semua dah tertulis pada label. Tinggal kita nak baca dan ambil tahu.

Jadilah mak ayah yang bijak.

Turut disenaraikan beberapa produk yang mengandungi camphor/ kapur barus untuk info bersama.

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


“Nak Marah Buat Apa…”-Rita Rudaini Tak Melenting, Ada Persoal Wajah Anak Copy Paste Aidil Zafuan

“Nak Marah Buat Apa…”-Rita Rudaini Tak Melenting Bila Netizen Persoal Wajah Anak Copy Paste Aidil Zafuan

Mana tumpahnya kuah kalau tidak ke nasi. Begitulah yang lazim kita ucapkan bila melihat personaliti seorang anak yang mewarisi ciri-ciri yang dimiliki oleh orang tuanya.

“Kuat muka bapa, adik ikut muka mak. Terus sebiji muka macam bapa dia, kacaknya!”

“Copy paste daddy la, jaga mommy baik-baik ya.”

“Maaf ia nak cakap hensem boy. Muka Ayah dia. Jangan marah ia”

Itulah antara komen yang diterima kebanyakan pengikut pelakon Rita Rudaini yang memuji ketampanan anak sulung pelakon itu, Airit Rayyan Rizqin yang dikatakan mempunyai iras seperti bapanya, Aidil Zafuan.

Anak lelaki Rita ini menjadi perhatian ramai apabila wajah remaja berusia 13 tahun tersebut semakin menyerupai pemain bola sepak Johor Darul Takzim (JDT) itu apabila Rayyan tampil dengan gaya rambut pendek menyerlahkan bentuk wajahnya.

Sebelum ini, Rita atau nama penuhnya Rita Rudaini Mokhtar, 46, memberitahu, Rayyan ingin membotakkan kepalanya namun dia tidak mengizinkan dan hanya membenarkan anak lelakinya itu tampil dengan gaya rambut pendek yang lebih kemas.

“Bila dia minta nak botak, tapi mommy cakap cukup setakat itu,” kata Rita yang berkongsi mengenai perkara itu menerusi video yang dimuat naik di TikTok.

Dalam pada itu, Rita tampil memberitahu yang dia tidak melenting dengan komen pengguna laman sosial tentang wajah mirip bapa dan anak berkenaan kerana Aidil atau nama penuhnya Mohamad Aidil Zafuan Abdul Razak, 35, adalah bapa kandungnya.

“Nak marah buat apa, dah memang itu bapa dia. Bekas suami kepada mommy dia,” ujarnya ketika membalas komen salah seorang pengikutnya.

ARTIKEL BERKAITAN

Untuk makluman, Rita dan Aidil berkahwin pada 2008 namun pasangan itu bercerai pada September 2013. Selain Rayyan, mereka dikurniakan seorang lagi anak lelaki iaitu Airit Qaqa Arjuna yang kini berusia 11 tahun.


Hargai Waktu Anak Masa Kecil, Bila Anak Dewasa Pasti Rindu Saat Itu Kembali. Deep!

Indahnya mempunyai anak-anak sebagai penyeri rumahtangga . Sudah pasti ia menyimpan berbagai kenangan yang melekat dalam ingatan.

Dalam tempoh mereka membesar, ia adalah waktu emas untuk mendidik anak dan meluangkan masa bersama.

Biarpun anak-anak mempunyai pelbagai ragam, namun itulah momen yang akan menjadi kenangan apabila mereka dewasa nanti.

Hargai masa ’emas’ ketika bersama anak-anak ketika mereka masih kecil.

Begitulah dengan perkongsian ini. Ia mengingatkan kita bahawa bahawa momen-momen masa kecil menjadi salah satu pengalaman hidup yang luar biasa.

Anak umur 2 hingga 4 tahun memanglah payah untuk dijaga. Mereka mengamuk, mereka melalak, mereka tak nak berkongsi dan mereka tak nak dengar arahan.

BILA ANAK REMAJA, SEMUA INI TINGGAL KENANGAN.

Akan sampai masanya, anak anak kita akan menjadi remaja.
*Mereka akan lebih banyak berdiam
*Tiada lagi tangisan
*Tiada lagi rengekan
*Tiada lagi keriuhan

Disitulah kesunyian akan mula melanda.. Ketika itulah kita akan sangat sangat merindui telatah dan karenah anak anak kita.

HARGAI MASA KETIKA ANAK MASIH KECIL

Mungkin sekarang adalah masanya untuk kita mula :
*Kurangkan amarah dan emosi di dada
*Mula belajar menggali hikmah dan ibrah
*Mula mensyukuri sekecil kecil perkara
*Mula menghargai kehadiran mereka dalam hidup kita

The greatest legacy we can leave our children is happy memories. Time is precious, don’t waste it.